Aro Modernoko filosofia – Irakasle Ikasle\nKategoria: Aro Modernoko filosofia\nZer da Ilustrazioa: testuaren azalpena\n2016-03-30 2016-04-24 amaiafilo\n1. Ilustrazioa: gizakiaren adinagusitasuna eta duintasuna Ilustrazioa: gizakiaren irteera bere erruzko adingabetasunetik Adingabetasuna: besteen gidaritzarik gabe (tutoreak) bere adimenaz baliatzeko ezintasuna Norberaren erruzkoa da, ez datzalako adimen ezean, erabakitzeko kuraiarik ezean baino Ilustrazioaren lema: Sapere aude; ausart zaitez zeure adimenaz … Irakurtzen jarraitu Zer da Ilustrazioa: testuaren azalpena\nErlijioa ta Estatua: Caesar non est supra grammaticos\n2016-03-30 2016-04-02 amaiafilo\nZer da Ilustrazioa testuaren 5. atalean Ilustrazioa sustatzen duen askatasunaren murrizketa azaldu du Kantek; 6. atalean erlijioa eta estatuari buruzko hausnarketa egiten du. Zilegi ez den murrizketa: Zelako askatasunaren mugapenak ilustrazioa oztopatuko du? Erantzuteko galdera bat egingo du: posiblea litzateke … Irakurtzen jarraitu Erlijioa ta Estatua: Caesar non est supra grammaticos\nKant: Aurrerapena eta Betirako Bakea\n2016-03-29 2016-04-02 amaiafilo\nKant historiaren hari zuzentzailea xedearen ideian aurkitzen du. Natura osoa sistema “teleologikoa” da legeei lotuta dagoena. Juan Mayorgak idatzitako antzezlanak eguneko berriekin lotuta dagoen dilema planteatzen digu: Segurtasunaren izenean, kartzeleratu, torturatu, edo beste pertsonen eskubideak urratu ditzakegu? Irakurtzen jarraitu Kant: Aurrerapena eta Betirako Bakea\n2016-03-24 2016-04-02 amaiafilo\nZer da Ilustrazioa, Kanten testua duzu hemen. Arrazoimenaren erabilera publikoari ekinez nire iritzi kritikoa emango dut: lotsagarria deritzot LOMCE dekretuan erlijioak eta filosofiak (edo beste edozein arlo) pertsona baten etorkizuna jokatzen duen notan balio berbera izatea. Lotsagarria, deritzot ere estatu espainolak Vaticanoarekin duen akordioa, baita lapurreta bat ere bai! Irakurtzen jarraitu Zer da Ilustrazioa? Galderari erantzuna\n2016-03-21 2016-05-13 amaiafilo\nEzagutza eta ekintzaz gain itxaropena aipatzen du Kantek. Ibon Uribarriren ustez, aditu gehienek gizabanakoari lotua ikusi dute galdera hau eta arrazoi praktikoaren kritikan agertzen diren postulatuei lotu zaio bere gaia erlijioa zela pentsatuz,. “Aldez bakarrik dute arrazoia. Erraz erakuts daiteke … Irakurtzen jarraitu Zer espero dezaket?\nEzagutza eta morala: arrazoimen teorikoa eta praktikoa Antzinako erregimenaren eredu zaharkitua ordezkatuko zuen ideia eta balore eredu berria sortzea, Ilustratuen kezka bat zen. Metafisika dogmatiko baten arriskua gizakia eszeptizismora, materialismora eta balore moralen galerara eraman dezakeena da. Ezagutzaren baldintzak lehenengo … Irakurtzen jarraitu Zer egin dezaket? Etika Autonomoa\nKanten Arrazoimenaren Kritika\n2016-03-09 2018-04-30 amaiafilo\nKritizismoa Kanten filosofia dugu: gizakiaren arrazoimena epaitzean datza. Zertarako? arrazoimenaren ahalmenak zehazteko eta aurreiritzi erlijioso, metafisiko eta dogmatikoak gizakiaren adinagusitasunaren aukako indarrak zirela salatzeko. Metafisika zientzia ez zela frogatu zuen. Irakurtzen jarraitu Kanten Arrazoimenaren Kritika\n2016-03-07 2016-04-02 amaiafilo\nArrazoimen kritikoa, autonomoa eta askea Bere hiru kritikatan erantzuten saiatuko den galdera horiek Ilustrazioak garatzen duen arrazoimenaren kontzeptu berriaren lekuko dira: arrazoimen kritikoa, autonomoa eta askea. Kantek “Zer da ilustrazioa galderari erantzuna” artikuluan Ilustrazioaren lematzat “Sapere Aude” jotzen du; hau … Irakurtzen jarraitu Kant eta Ilustrazioa: Sapere Aude\nIlustrazioa: Argien mendea\nIlustrazioaren ezaugarri nagusiak Ilustrazioak erabateko konfiantza du gizakiarengan, Erdi Aroko iluntasunetik eta haren mendekotasunetatik askatu ondoren. Ilustratuak ziur zeuden gizakiak lanean jarri ahal izango zuela, inolako trabarik gabe, izatezkoa, berezkoa duen tresna: arrazoimena. Ziur zeuden arrazoimena behar bezala erabiliz gero, … Irakurtzen jarraitu Ilustrazioa: Argien mendea\nIlustrazioa: aldaketa filosofiko-kulturala\nIluntasunetik argira: teozentrismotik antropozentrismora XVIII. mendeak “Argien Mendea” izena hartzen du. Mende honetan zerbait berriren jaiotzaren kontzientzia sortzen da, azkenik arrazoiak eta zientziak gizakia argituko dutela eta iraganeko ilunaldiak desagertzear daudela hain zuzen ere. Ilustrazioa argia ematea besterik ez da. … Irakurtzen jarraitu Ilustrazioa: aldaketa filosofiko-kulturala\nNola sortu zen munduaren ikuspegi modernoa? Immanuel Kant “mugimendu ilustratu” izenaz ezagutzen den korronte filosofikoaren ordezkarietako bat da. Mugimendu honek egungo gizarte ikuspegiaren oinarria sortu zuen (politika, erlijio, moralean). Kanten pentsamenduak eragin nabarmena izango du mundu ikuskera honetan eta baita … Irakurtzen jarraitu Ilustrazioa: Aldaketa sozio-ekonomiko eta politikoak\nBizitza eta lana Kanten bizitzak (1724-1804) neurri handi batean mugimendu ilustratuarekin bat egiten du. Prusiako Königsbergen jaio zen. Bere amak, luteranoa eta pietista zenak, (pietismoa, funtsean jarrera eta sentimendu erlijiosoa baloratzen zituen eta dogmak eta antolamendu erlijiosoa beharrezkoak ez zirela … Irakurtzen jarraitu Kant: Hiru galdera eta bizitza bat\nAro Modernoko filosofia,demoKrazy,Filosofia\nRousseau: Gizakia libre sortu, kateaturik bizi\n2016-03-03 2016-04-25 amaiafilo\nJean-Jacques Rousseau (1712-1778): Ilustratua? Rousseauk zientzien aurrean zuen jarrera kritikoa Ilustrazioaren tesi nagusien aurkakoa zen, horregatik Parisko elkarteetan ez zuten ongi hartu. Hala ere Kantengan eragin handia izan zuen (Kanten etxea apaintzen zuen irudi bakarra Rousseau zen). Ilustrazioa Rousseau Arrazoimena, … Irakurtzen jarraitu Rousseau: Gizakia libre sortu, kateaturik bizi\n2016-03-03 2016-04-02 amaiafilo\nJohn Locke (1632-1704) Enpiristen artean, John Locke (1632-1704) dugu politika-teorialari garrantzitsuena (Tolerantziari buruzko eskutitza, Aginte zibilari buruzko tratatuak). Liberalismo politikoaren teorialaria izan zen. Gizakiak egoera naturalean bizitza, osasuna, askatasuna eta jabetza eskubideak dituela esaten du, eta baita eskubide hauek defendatzeko … Irakurtzen jarraitu John Locke: Liberalismo politikoa\n2016-03-03 2016-04-26 amaiafilo\nThomas Hobbes (1588-1679) Leviathan liburua 1651 urtean argitaratu zuen. Ingalaterrako 10 urtez luzatu zen gerra zibila eta gero. Hobbesek gerran ikusitako gaiztakeria saihesteko ordena baten bila dabil. Maquiavelo-ren antzera, greziar filosofoen ikuspegia utopikotzat jotzen du irudimenezko legeak egin zituzten irudimenezko … Irakurtzen jarraitu Hobbes: Gizakia otsoa gizakiarentzat\nAgintearen jatorria Ilustrazioko pentsalariek jorratu zuten gai nagusietako bat da. Antzinako Erregimenean erregearen eskubideak Jainkoarengandik zetozela mantentzen zen, eta Jainkoak berak ezarritakoa, Jainkoak bakarrik zuen kentzeko eskubidea. Gizartea osatzen zuten mendekoak erregearen zerbitzariak baino ez ziren. Kontraktualistak agintearen jatorriari buruzko … Irakurtzen jarraitu Kontratu soziala


Aldundiak, Arabako Ganbararekin batera, arabako saltokiei lagunduko die, lehiakorragoak izan daitezen eta belaunaldi ordezkatzea izan dadin\nEstás en: Noticias | Aldundiak, Arabako Ganbararekin batera, arabako saltokiei lagunduko die, lehiakorragoak izan daitezen eta belaunaldi ordezkatzea izan dadin\nGaur bertatik aurrera Arabako Foru Aldundiak bi programa eskainiko dizkio lurralde historikoko merkataritza sektoreari; batak kudeaketa eguneratzea eta lehiakortasuna hobetzea ditu helburu eta besteak belaunaldi ordezkatzea erraztea sektorean. Merkataritza Ganberarekin batera garatuko dira programa horiek, eta 63.000 eurorekin daude hornituta.\nCristina Gonzalez Enplegu, Merkataritza eta Turismo Sustapenaren eta Foru Administrazioaren Saileko foru diputatuak eta Gregorio Rojo Merkataritza Ganberaren lehendakariak gaur aurkeztu dituzte prentsaurrekoan tresna bi horiek, zeinekin foru erakundeak enplegua sortzeko eta Arabako herri eta hirien gizartea egituratzeko funtsezko sektorea berreskuratzen lagundu nahi duen.\n"Sektore horrek zuzenean pairatu du krisi ekonomikoa, familien kontsumoak bat-batean egin baitu bera; eta, beraz, programa horiekin nahi dugu saltokien egitura eta kudeaketa eguneratzea, epe labur-ertainetan lehiakorrak izan daitezen. Arabak merkataritza sendo eta bizia behar du, turistentzat erakargarria dena, eta horretan dihardugu", azaldu du Gonzalezek.\n"Alerta goiztiarra" da ekimenetako lehena, eta bere alde ahulak antzematea eta arrisku posibleetara aurreratzeari interesatuak dauden saltokiak ditu helburu. Programa horretan parte hartzen duten merkatariek zenbait kudeaketa eta plangintza tresna izango dituzte eskueran, negozioaren administrazioa optimizatzeko, eskaintza hobetzeko eta, azken batean, bezeroak eta salmentak ugaritzeko.\nArabako Merkataritza Ganberaren teknikari adituek saltokia bisitatuko dute negozioaren alderdi kritikoak aztertu eta identifikatzeko eta, ondoren, jabearekin batera, neurri zuzentzaileak zehaztuko dituen jarduera plan bat diseinatuko dute. Jarduera plan horrek egutegi bat izango du atxikirik, eta merkatariak gauzatuko du, teknikarien aholkuak lagun dituela.\nEnplegu, Merkataritza eta Turismo Sustapenaren eta Foru Administrazioaren Sailak bigarren programa bat ere jarri du abian aldi berean merkataritza eta serbitzu sektoreak laguntzeko, hots, sektore horretan belaunaldi ordezkatzea errazteko. Ordezkatze programa hori arrakasta duten zenbait negoziok jabea saltokia eskualdatu nahi duenean eta haren lekukoa jasoko duenik aurkitzen ez duenean sortzen diren arazoak konpontzeko sortu zen.\n"Harremanetan jarriko ditugu saltokietako jabe horiek eta ekintzaileak, errentagarriak diren eta Araban eta arabarrentzat enplegua eta aberastasuna sortzen duten negozio horiek jarraipena izan dezaten. Horrez gain, eskualdaketak dirauen bitartean, tutore lanak egingo ditugu, arrakastak jarraipena izan dezan", adierazi du foru diputatuak.\nHonetan datza Cristina Gonzalezen iritziz auzia: salgai dauden saltokiak eta erosteko prest dauden ekintzaileak identifikatzean eta eskualdaketa garaian biei laguntzean. Teknikariek saltzaileari bere negozioa zenbatesten eta eroslea aurkitzen lagunduko diote eta erosleari enpresa plana egiten eta erosketa era antolatuan gauzatzen.\n"Alerta goiztiarra" eta "Ordezkatze" programak, hurrenez hurren, 42.000 eurorekin eta 21.000 eurorekin daude hornituta.\nHorrez gain, Enplegu, Merkataritza eta Turismo Sustapenaren eta Foru Administrazioaren Sailak, aurten bertan, 40.000 eurorekin hornitutako laguntza deialdi berezi bat argitaratuko du. Laguntza deialdi horrek bi programa horietan parte hartzen dutenek negozia berrabiarazteko, lehiakorrago bihurtzeko eta epe labur-ertainetan haren bideragarritasuna bermatzeko egiten dituzten inbertsioak finantzatuko dituzte. Merkataritza laguntzeko politika publiko horien guztien aurrekontua, beraz, 103.000 euro da.


Igorren, euskerea zuzterretik - bizkaie.biz\nEuskerea berbagai I. urtea // 6. zenbakia - 2002ko garagarrilaren 15a - Hamaboskaria\nEuskerea Biziberritzeko Plan Estrategikoaren beharra\nJoseba Ipiñazar, Igorreko Alkatea eta Arratiko Mankomunidadeko Burua:\n'Euskerea bizibarritzeko plan orokorraren harian, orain arte egindako pausuak oso egokiak izan dirala ikusten dot.\nHerriko talde guztien artean lehenengo batzarrak egin ostean, ikusi dot hainbat herritarren erantzuna oso ona izan dala, eta horrek esan gura dau herriak badaukala interesa plan honetan.\nArlo guztietan lantalde ugari sortu dira (kulturea, kirola, hezkuntzea, dendariak...) eta euren artean batzarrak egin dabez; ganera, herritar askok hartu dabe parte lantalde horreetan.\nNik neuk, Udaleko Buru legez, herritarrei eskatu behar deutset, ahal daben neurrian behintzat, parte hartu daiela guztion mesederako izango dan proiektu honetan.\nHelburua ez da beste barik plangintza berezia egitea. Sakonean begitu behar deutsagu dagoanari, hau da, EBPren barruan, euskerea dakigunok behintzat gehiago erabiltea izango litzateke gure helburu nagusia; ez eizue ahaztu Igorren % 77 euskaldunak garala, baina erabili % 33k baino ez dogula erabilten; aldea nabarmena da eta, besteak beste, horregaitik erabagi zan Plan hau aurrera eroatea.'\nIgorre herri euskalduna izan da beti, baina hezkuntza sektorea izan da azken urteotan udalerriko euskerearen inguruan ardurea eragin dauena, udalerriko euskerearen erabilerearen ganeko ardurea hain zuzen be. Igorreko herritarren % 77,61 euskaldunak dira; baina igazko urrian SEI Alkarteak euskerearen erabilerearen ganean egin eban kale-neurketearen emoitzek erakutsi dabenez, euskerearen erabilerea % 32,9koa baino ez da. Horrezaz ganera, beste herri batzuetako jokera arruntagaz ezelako zerikusirik barik, Igorren gazteen artean erabilerea altuagoa da umeen artean baino. Badagoz, beraz, arduratzeko moduko arrazoiak.\nGauzak holan dirala, Udalak euskerearen erabilerea dinamizauko dauen egitasmoa jarri gura izan dau martxan, beti be, Eusko Jaurlaritzeak 1999. urtean onartutako plan estrategiko orokorra, Euskara Biziberritzeko Plan Nagusia, oinarritzat hartuta. Kontuak kontu, Arratiko Mankomunidadeak Igorren, Euskara Biziberitzeko Plan Estrategikoa urte honen amaierarako onartuta egotea espero dau.\n1996ko erroldako datuen arabera, Arratian 11.624 lagun bizi dira. Arratiko udalerri guztiak 5.000 biztanle baino gitxiagokoak dira. 1981-1996 bitarteko bilakaerea aztertu ezkero, Arratiak biztanleen % 5,3 galdu dau, eta esan behar da Arratiko gazteen portzentajea Bizkaikoa eta EAEkoa baino txikiagoa dala.\nArratiko lau lagunetik hiru euskaldunak dira (% 75,7), % 7,4 elebidun hartzaileak eta % 16,7 erdaldun elebakar. 1981etik 1996ra bitartean, 6 puntu igon da euskaldunen portzentajea. Adinaren arabera, euskaldun gehien 70 urtetik gorakoen artean eta 20 urtetik beherakoen artean dagoz.\nBeste alde batetik, Arratiko biztanle multzorik handiena euskaldun zaharrena da (% 67,3), ondoren, euskaldun barriena (% 6,2) eta jatorrizko elebidunena (% 2,1). Euskaldun zaharrak nagusi dira adin talde guztietan, batez be, zaharrenen artean. Edadeak behera egiten dauen neurrian, euskaldun zaharren portzentajea txikiagoa izan arren, 20 urtetik beherakoen artean jokera-aldaketa nabarmena igarri da, euskaldun zaharrak gero eta gehiago dira-eta bertan.\nEtxean euskeraz gehien egiten dabenak euskaldun zaharrak dira (% 80k euskeraz egiten dau eta % 16,4k euskeraz eta gaztelaniaz. Jatorrizko elebidunen % 52,5ek euskeraz egiten dabe, baina gaztelaniagaz batera. Euskaldun barrien artean, % 20,5ek euskeraz eta gaztelaniaz, eta % 10,7k euskeraz.\nFamiliako guztiak edo ia guztiak (% 80 edo gehiago) euskaldunak diranean baino ez dabe Arratiko biztanleek euskerea zabal erabilten etxean, eta kopuru horretatik beherakoa danean, nabarmen egiten dau behera euskerearen erabilereak.\nIrakaskuntzearen arloan, Arratiko ikastetxe publiko zein pribatuetako ikasleen % 87,1a D ereduan dabil eta ganerako % 12,9 A ereduan. Hizkuntza ereduen bilakaereari jagokonez, Arratian D eredua nagusi izan da hasikera-hasikeratik (1985-86 ikasturtetik aurrera). B eredua 1998-99 ikasturtean desagertu zan eta haur hezkuntzan A ereduko ikaslerik ez da inoiz egon. Dana dala, Lanbide Heziketan nabarmentzekoa da D ereduko ikasleak % 19,6 dirala eta A eredukoak, ostera, % 80,4.\nGorago be esan dogu Arratia herri euskalduna dala, eta datu lez baino ez bada be, Arratian euskaltegi bakarra dago, AEKko euskaltegia hain zuzen be; bertan, 121 ikasle ibili dira euskerea ikasten 2000-01 ikasturtean. Azken 12 urteotako matrikulazinoan ez dago bilakaera argirik, gorabehera handiak izan diralako.\nAzken buruan, kirol, kultura eta gizarteko beste sektore batzuetako alkarteetan sartu barik, Igorreko Ganoraz Euskera Alkartea eta oraintsu bizkaieraz, Arratiko azpieuskalkian, argitaratzen hasi dan Begitu Aldizkaria aitatu behar doguz.\nBidea urratuta dago. Igorreko Udalaren eta Elhuyar aholkularitza-enpresearen alkarlana 2002ko martian hasi zan. Jarraipen Batzordea eratu eta logoa eta leloa sortzea izan ziran lehenengo beharrak. Apirilean, Urtzi Barrenetxea izentau eben planaren koordinatzaile, eta Euskara Biziberritzeko Plan Estrategikoa gizarte-eragileei aurkezten eta dinamizatzaile taldea osotzen hasi ziran. Maiatzean, herritarrak inpliketako zereginagaz, dinamizatzaile taldea beharrean hasi zan, eta planaren barri emon jaken herritarrei eta komunikabideei. Bagilean, planaren diseinuan buru-belarri ibili dira eta batzarrak egin dabez sektoreka banatutako lantaldeek. Garagarrilean eta abuztuan, batzarretan ataratako ideia eta sektorekako diagnostikoak modu egokian jaso eta hurrengo faseetarako oinarriak jarriko dabez. Hortik aurrera, batzar eta balorazino gehiago etorriko dira eta, arestion adierazotakoaren arabera, abenduan Plangintza Estrategikoaren txostena plazaratzeko eta aurkezpen publikoak egiteko asmoa dago.


Nortzuk gara? – Escuela Infantil Toys Algorta Getxo Triligüismo Psicomotricidad\nTOYS Euskal Autonomia Erkidegoko HEZKUNTZA SAILAK baimendutako HAUR-HEZKUNTZAKO IKASTETXEA da. Familien babesarekin eta lankidetzarekin jarduten dugu haurrak hazten eta hezten, guztia giro alaian eta zainduan, afektibitatez eta maitasunez.\nTOYS haur-hezkuntzako zentroak familien babesarekin eta lankidetzarekin jarduten du haurrak hazten eta hezten, guztia giro alaian eta zainduan, afektibitatez eta maitasunez. Eusko Jaurlaritzak homologatutako eta baimendutako ikastetxea gara, Haur Hezkuntzako lehen zikloan irakasteko, 0 eta 3 urte bitartean.\nHezkuntza-eredu hirueleduna eskaintzen dugu, estimulazio goiztiarrean eta arreta pertsonalizatuan oinarrituta, ikaskuntza-formula berritzaileak baliatuta, haur guztiek ulertzeko izaten duten berezko talentua estimulatzeko.\nZentro gertukoa gara, familia-girokoa, eta gure lehentasunezko helburua, ikasleen ongizatea lortzea eta haien potentziala ahalik eta gehien garatzea da.\nTOYSen, beste gauza ororen gainetik daude gure haurren balio afektiboak eta heziketa-interesak, eta, hala, haurrak pozik egotea lortzen dugu, segurtasun- eta konfiantza-giroan.\nGure instalazio zabalak bereziki diseinatuta daude, haurrek gozatzeko eta ikasteko; gure hezkuntza-taldearen kualifikazio-maila handiaren bidez, irakaskuntza berritzailea eta kalitatezkoa eskaintzen dugu.\nBadakigu zein garrantzitsua eta zaila den lehen haur-hezkuntzako ikastetxea aukeratzea. Erabakia hartu ahal izateko, ezinbestekoa da bertatik bertara ikustea zuen seme-alabak non jardungo duen; egiaztatzea zerbitzu eta instalazio guztiek betetzen dituztela zuen itxaropenak eta interesak. Hori dela eta, gu ezagutzeko gonbita egiten dizuegu.\nGure instalazioak webgune honetan bertan ikus ditzakezue, edota hitzordua adostu dezakegu eskolara zuzenean etortzeko; hementxe azalduko dizuegu gure heziketa-proiektua, eta gure instalazioak erakutsiko dizkizuegu.


arraspatu eta irabazi\nTxinako gobernuak oso sistema irudimentsua asmatu du jendeak faktura egin eta eska ditzan. Faktura bakoitzean, laukitxo batean, harraskatu eta sariak irabazteko aukera duzu. Modu horretan, bezeroak beti eskatzen du faktura, hala eginez gero diru saritxo bat poltsikoratu dezakeelako.\nfetu jaleen legenda\nDiotenez, aberatsen artean, antzinako ohitura gastronomiko bat jarri da modan. Fetuak jatea.\nLegenda kutsua du, nahiz eta txinatarrek zalantzarik\nez duten. Gisa horretako sinesmen asko dago. Horren\nadibide, saltoki-guneetan eta supermerkatuetan\ndagoen ume lapurreten psikosia. Umeen lapurreta\nkasu asko gertatzen da, beraz, Txinan bazaude, kasu\nezezagun baten haurrarekin sinpatikoegi izateko\nDantza zaleak dira Beijindarrak. Sasoi beroan, iluntasunak giroa apur bat freskatzen duenean, dantzalekuak antolatzen dituzte edozein kale txokotan. Bizitzak aurrera darrai, trafikoa ez da eteten, dendak ez dira isten, baina edozein tokitan musika jarri eta jendea dantzatzeko biltzen da. Gure garai bateko erromerien moduan, bikoteak, dantzan ikasten dabiltzan gazte mozoloak, txutxu-mutxuka dabiltzan aitona-amonak eta… elkartzen dira.\nBeijingen bizi den Roger Vicente kameralariari zor\ndiogu Chinoccitaren deskubrimendua. Beijingeko zine\neta telebista estudioaren atarian dozenaka pertsona\nbiltzen da aukera baten bila. Edonork aktore bat\nbehar badu, bertara joan eta kastina egin dezake\nkalean bertan. Egungo aktore ezagun gutxi batzuek\nmodu horretan topatu zuten beren lehendabiziko\naukera, eta orain ospetsuak dira. Horietako batek\nbere aukera izan zuen han filmatu berri den euskal\nUdaberri eta uda sasoietan, Beijingeko merkatu eta kaleetan kilker saltzaileak azaltzen dira nonahi. Kilkerren kantua oso lotuta dago Txinako kulturari. Gauean, kilker bat jartzen dute ohe alboan, kaiola txiki batean sartuta; kilkerraren kantuarekin lo hartzea atsegin dute txinatarrek. Bestetik, kilkerren arteko borrokek ere tradizio handia dute. Egun, 10 bat milioi pertsonaren ogibidea da kilkerrak haztea. 100 yuanengatik (812 €) eraman dezakezu kilker kantari bat etxera, baina, borrokarako txapeldun bat nahi baduzu, 8.000 yuantik (1.000 €) gora ordaindu beharko duzu.\nVin Diessel-en tunning makarriskoak sustraiak errotu ditu Beijingeko gazte aberatsen bizitza estiloan. Mix bezalako diskoteka ezagunetako\natarietako aparkalekuetan ikusten diren luxuzko auto garestiek, gaueko ordu txikietan, Pekin inguratzen duten autobide eraztunetan lasterketak\neta tronpo erakustaldiak egiten ikustea ez da batere ezohikoa.\nLondoneko olinpiar jokoetan urrezko domina guztiak\nirabazi dituzte ping pongean. Txinan izarrak dira ping pong jokalariak, eta haien argazkiak ikus daitezke Coca Cola latetan. Jokoa eta, era berean, jolasa den jarduera honek adin guztietako jendea erakartzen du Txina osoan. Auzoak osatzen dituzten etxe orratzen erdialdeko parkeetan ez dira inoiz falta ping pong mahaiak.\nTxinatarrek bere kabuz ibiltzeko gaitasuna duen oro\njaten dutela esaten da. Ez hori bakarrik. Oso osorik\njaten dute. Tripakiak, hesteak, burmuinak, kartilagoak, eta gure merkatuetatik desagertu diren hainbat jaki maisuki prestatzen dituzte Txinan. Aurkikuntzen artean, astoaren haragiarekin eginiko ogitartekoak. Astoaren zakila jateko gogoa bai, baina ez genuen aurrekonturik. Garestiegia gure poltsikoetarako.\nTxinako errepideetan egunero azaltzen dira Konfunzio, Buda, Mahoma, Jesukristo eta esistizten diren jainko guztiak. Eta ez dago elkarren arteko konpetentziarik, guztientzako lana dago eta. Dagoen ibilgailu kopuru itzela eta zer modu anarkikoan gidatzen den ikusita, lan asko eta ongi egiten dutela esan genezake. Beijingen, adibidez, 13 milioi bizikletatik gora dabil egunero errepideetan. Baina hori ez da ezer Txina osoan dauden 540 milioi bizikleten aldean.\nBat batean, parke batean, norbait paper batzuei su ematen ikusten baduzu, ez larritu. Piromano bat izateko % 0,01eko aukera dago soilik. Txinan, norbait hiltzen denean, haren senideek eta lagunek opariak bidaltzen dizkiote, dirua, erlojuak, kotxeak eta bitxiak inprimaturik dituzten paperak errez. Ah, eta hilerriak existitzen dira! Beijinen ikusi ditugu. Zizareak eta harrak potolo-potoloak diren belardi lauetan...\nVolkswagen Santana autoa instituzio bat da Txinan.\n1982an hasi ziren modelo hau ekoizten Shangain.\nEta berehala bihurtu zen Txinako kotxerik kuttunena. Oraindik eskari asko jaso eta oso preziatuak dira, batez ere taxi gidari eta polizia mota batzuen artean. Hala ere, VW Santana bezalako ikonoa ekoizteari utzi diote, ikono berriei paso emateko. Txinan, 26 urtetan, 3.213.710 VW Santana saldu dira.\nIzen horrekin izendatzen dituzte txinatarrek mendebaldeko herrialde batean jaiotako txinatarrak. Horietako asko, egun Txinan bizi badira ere, banana txinatarrak izango dira betirako. Zergatik? Kanpotik horiak direlako baina zuriak barrutik. Txinatarrak ere nahikoa arrazistak dira. Zer uste zenuten, ba, arrazakeria soilik zuritxoen “dohain”\nbat zela, ala?\nGarai bateko kartel eta mural sozialista klasikoak ia desagertu dira kaleetatik. Eta, sozialismo txinatarra aldatuz joan den moduan, mezu hori irudikatzeko modua ere aldatu da. Gobernuko propaganda departamentuan lan liluragarriak gauzatu\nzituzten artista askok. Ezin dugu gauza bera esan egun departamentu berean ordenagailu baten aurrean photoshoparekin dabiltzan diseinatzaileen inguruan.\nSokatira kartel hau, adibide.\nBeijing erdialdean eta gune turistikoetan, ziurrenik\nkale mailan dagoen denda edo negoziorik ugariena\nile-apaindegiak dira. Horren arrazoia? Ba, ile apaindegietan, ilea mozteaz gain, denetarik topa dezakezula. Ile apaindegi itxura izan arren, ilea moztu bai, baina beste zerbitzu batzuk ere eskaintzen dituzte. Ze beste zerbitzu? “Massage”\nkontzeptua erabiliko dugu...\nTxina, Japonia eta Hego Koreako neska askok beren begien izaera naturala aldatu nahi izaten dute. Nolabait esatearren, borobildu edo mendebalderatu nahi izaten dituzte begiak. Ebakuntza estetikoa egitea da aukeretako bat, baina halako erabaki\nmuturrekoa hartu nahi ez dutenek beste trikimailu batzuk erabiltzen dituzte. Hedatuena, betazala bekainaren behealdeko azalarekin itsasten duen latexeko tiratxo garden txikiak.\nBeijingeko etxe orratz asko letra gorri erraldoiez izendaturik daude goialdean. Ez dira iragarkiak izaten, baizik eta etxebizitzaren edo urbanizazioaren izenak. Hainbeste etxe orratz eta eraikin bloke berdintsu dauden hiri batean, ezberdintzen zaituen zerbait bilatzea behar bat bilakatzen da. Eta bakoitzak bere nortasunari eusteko behar horrekin, hiriko paisaiari bakantasuna eta izaera propioa ematen diote.\nTxinatarrek nahiago dituzte markazkoak eta benetakoak diren objektuak. Beijingeko faltsifikazio merkatuak sudurluzez (atzerritarrez) gainezka daude. Bi motatako faltsifikazioak daude:\nmarka ezagunen produktuen kopiak, eta beste batzuk, guretzat erakargarrienak, eta, adi kontzeptuari: “asmatutako faltsifikazioak”. Argazkiari erreparatu,\neta ulertuko duzue...\nTHE BALDE 66 OSOA JEITSI. IKUSI FLASHA


Paul Txertudi: "Bezeroaren gorputzean eta nahi duen horretan ipintzen dut arreta" - Lea-Artibai eta Mutrikuko Hitza : Lea-Artibai eta Mutrikuko Hitza\nPaul Txertudi: "Bezeroaren gorputzean eta nahi duen horretan ipintzen dut arreta"\nPaul Txertudi Maguregi-Bareta diseintzaile gernikarra 2017tik bizi da Bartzelonan. Hara heldu eta hilabetera Mangon hasi zen beharrean, jostun lanetan. Horrez gain, bere marka propioa dauka.\nArgazkia: Paul Txertudi.\nBesteak beste, 2011n Getxo Moda irabazi, eta Mercedes De Miguel diseinatzaileagaz praktikak egin zituen. 2015ean, BECen egiten den gazte diseinatzaileen CreaModa lehiaketara aurkeztu, eta finalista geratu zen.\nZure marka nola deskribatuko edo definituko zenuke? Zer bilatzen duzu zure lanekin?\nAndreentzako bakarrik egiten ditut diseinuak, eta bezeroaren gorputzean eta nahi duen horretan ipintzen dut arreta. Jantziagaz zer adierazi nahi duen kontuan izaten dut, baita zertarako den ere. Bezeroen neurrira egiten ditut arropak, baina nire puntua, ikutua eman nahi izaten diet. Egiten ditudan jantziek nire esentzia edukitzea gustatzen zait.\nZein da zure esentzia?\nZerbait atenporala, elegantea, femeninoa eta pertsonalitate handikoa. Gero bakoitzak nahi duena adierazten du nire diseinuekin, baina jantzi horrek zerbait adieraztea bilatzen dut, bera nabarmentzea, ikustaraztea. Jantziaren bitartez berak presentzia bat edukitzea, alegia.\nDiseinu moduan, zure lanbidean, Euskal Herrian eduki ez dituzun ze aukera eman dizkizu Bartzelonak?\nMultinazional batean beharrean nago eta, agian, Bilbon egongo banintz, ez nuke moda arloan aukera hau edukiko. Nire marka pertsonalari dagokionez, Bilbon ere baneuzkan bezeroak, baina, agian, lan esparru handiagoa daukat. Hiri handiagoa da eta, horregatik, esate baterako, jende gehiago ezkontzen da.\n“Mangon daukadan taldeagaz oso gustura nago. Pila bat ikasi dut, eta eguneroko lana erraza egiten zait”\nZer suposatu du zuretzat Mango bezalako marka ospetsu eta handi batean behar egiteak?\nMangon ez nago diseinatzaile moduan, sastre moduan baizik. Ez dut ezer diseinatzen, sortzen. Markatu, konponketak egin, jantziak pertsonalizatu… horiek dira nire zereginak. Ez dut nire markagaz egiten dudan moduan zerotik zerbait sortzen. Mangon daukadan taldeagaz oso gustura nago. Pila bat ikasi dut, eta eguneroko lana erraza egiten zait. Agian, ez da nire bizitzako lana, baina bizitzeko Mangon lan egitea behar dut. Gaur egun nire markak ez dit ematen bizitzeko beste. Bi lanak uztartzen gustura nago.\nSare sozialek sekulako garrantzia daukaten aro honetan, horiek zure lana gehiago zabaltzen, ezagutara ematen lagundu dizute?\nBai, publiko zabalagora heltzeko lagundu dit. Diseinuak nire Instagram orrialdean aurkezten ditut. Jende gehiagorengana heltzeko aukera eskaintzen dit, eta jendea nigaz harremanetan jarri daiteke bertatik. Ez daukat beste plataformarik. Instagram erosoa iruditzen zait, bideoak egiteko aukera dago. Egia da argazkiak editatzeko, igotzeko… denbora eskaini behar diozula, baina nik daramat kontua, eta oso gustura nago; erraza egiten zait.\nKonpetentzia asko dago moda munduan. Nabarmentzea kostatu egiten da?\nBai, konpetentzia handia dago, baina baita publiko gehiago ere. Publikoak aukeratu egiten du zer nahi duen eta zer ez duen nahi. Eta nire lekua eduki dezaket.\nSare sozialak eta moda eskutik doaz. Eta irudiak pisu handia dauka gure gizartean. Diseinatzaile moduan, zelan bizi edo ikusten duzu hori?\nNire kasuan, sare sozialetan aurkezten dudana nik egiten dudana da. Nahi dudana eta markaren esentzia adierazten dut. Nire esku dago hau erakustea edo hori erakustea. Orokorrean, zure parte ona bakarrik erakusten duzula esaten da, eta egia da hori, gure kasuan, gehiago saltzeko edota jende gehiagorengana heltzeko. Noski, nik ere argazki on baten eta txarraren artean ona igotzen dut beti. Zer erakusi nire esku dago, eta askea naiz nik nahi dudana aurkezteko edo erakusteko. Bestalde, moda munduan estereotipo batzuk markatuta daude, baina markek eta enpresek badakite zeintzuk diren euren bezeroak, eta nora eta nortzuengana heldu nahi duten. Adibidez, Desigualek ez du ematen Loewek ematen duen irudi bera. Euren identitate-marka eta euren bezeroak ondo zehaztuta dituzte. Egia da moda munduan itxurak eta irudiak zaindu behar direla. Moda azalekoa edota hutsala izan daiteke, baina horren bitartez eurek nahi duten publikora heltzen dira, eta publikoak ere hori eskatzen du.\n“Enpresa handiek edota izen bat daukaten enpresek tendentziak markatzen dituzte, eta batzuek zorrotz betetzen edo jarraitzen dituzte”\nEdertasun-kanonak aldatzen al doaz? Badago kanon zehatz bat?\nOrain dela urte batzuetatik hona, dibertsifikazio apur bat dagoela ikusten dut, ez dagoela kanon zehatz bat. Adibidez, neurriei dagokienez, lodiagoa, argalagoa, altuagoa, txikiagoa izan… aukerak dituzu. Batzuetan marka edo enpresa handien neurriak ez dira errealak. Baina, badago non erosi.\nOrokorrean gizartea modaren esklabo da edo, moda da gizartearen esklabo?\nNi pertsonalki ez naiz batere modaren esklabo. Badakit jende askok berritasun edota tendentzia berriak agertu ahala, horiek erosi gura izaten dituela. Adibidez, marka indartsu eta ezagunen arropak imitatuz antzeko bertsioak egiten dituzte marka low cost-ek. Ia berdinak izaten dira, eta jendeak horiek erosi nahi izaten ditu. Uste dut enpresa handiek edota izen bat daukaten enpresek markatzen dituzten tendentziak edo arropa-motak bai heltzen direla guregana, kaleko jendearengana. Eurek tendentziak markatzen dituzte, eta batzuek zorrotz betetzen edo jarraitzen dituzte. Baina, bakoitzak bere izaeraren arabera, markatutako tendentzia horiek jarraituko edo kontuan edukiko ditu edo ez. Tendentzia bat irten bada, baina niri ez bazait ondo geratzen, edota ez baldin badut ikusten nire estiloagaz bat datorrenik, edo ez banaiz ondo ikusten, ez diot garrantzirik emango, eta ez dut hori segituko. Nire kasua da hori.\n“Irakurleei ondo sentitzen diren moduan jantzi daitezela esango nieke. Look guztiak zerbait zurea adierazten du. Hau da, nor zaren adierazteko beste era bat da”\nHorrek zure lanean eragiten dizu?\nEz, ni ez noa tendentziekin bat. Egiten ditudan arropak ez doaz tendentziagaz bat, oso atenporalak dira. Hau da, gaur zein bost urte barru eroan ditzakezu; osagarriak aldatu, eta beste momentu batean eroan ahalko zenituzke. Ez naiz abiatzen tendentzietatik; ez dut kontutan hartzen orain modan zer dagoen edo ez dagoen. Pertsonaren gorputz motaren eta gustuen arabera diseinatzen dut. Eta ondo zer geratu ahal zaion hartzen dut kontuan, esate baterako, ze oihal den beretzat egokiena, zer gustatzen zaion, ze konbinazio geratzen den hobeto…\nZe aholku emango zenieke gure irakurleei?\nAdibidez, ondo sentitzen diren moduan jantzi daitezela. Look guztiak zerbait zurea adierazten du. Hau da, nor zaren adierazteko beste era bat da. Gustura sentitu behar zara daukazun look-agaz eta daramazun arropagaz, eroso sentitu behar zara. Eta, era berean, zelakoa zaren edo nor zaren adierazi behar duzu. Garrantzitsuena hori da niretzat, eroso sentitzea, nor zaren adieraztea eta nahi duzun hori transmititzea.


Durangoko Azokako Kabi@: Hedabide Eguna #4 - etzi.pm\nHasiera/Albisteak, Portada/Durangoko Azokako Kabi@: Hedabide Eguna #4\nApostu egingo genuke azken bost urteetan hamaika aldiz entzun duzuela hurrengoa: ‘krisi’ hitzak ‘aukera’ ere esan nahi duela txinatarrez, baietz? Hedabideetako arduradunek ere beste erremediorik ez dute izan teknologia berrien eskenatoki berrira moldatzeko aukeran apostu egitea baino. Medio alternatiboentzat esperimentazio garaia izan da.\nIrratien kasua paradigmatikoa, gaur egun inoiz baina errazagoa da irrati bat internet bidez muntazea eta hori azaldu nahi izan digute 97Irratia, Ttan-ttakun eta Irratiako lagunek, euskal irrati desberdinetatik etorritako entzuleekin batera (Arraio, Txapa, Lehiotikan, Bilbo Hiria, etab.).\n97Irratiako lagunek irratia kontzeptu likido gisa azaldu dute, libre kontzeptuarekiko oso indefinitua, edonola biek lotutara azpimarratu dute. Software librean oinarritu dituzte beraien proposamenak. Irrati atzeko komunitatea errotzeko Telegram bezalako aplikazioetaz aritu dira. Audacity ere gomendatu dute soinu ediziorako daude aukera itsasoan (Internet DJ Control-ekin ere esperimentatzeko prest dabiltza). Airtime irrati automatizatzailea erabiltzen dute parrila osatzeko, ardurak era deszentralizatu batean banatzeko erraminta bikaina. OGG erabiltzea ere gomendatu dute mugikor sinple batekin unitate mugikor bat muntatzeko.\nKabi@n @97irratia|koak berain proposamena aurkezten #50DA @durangokoazoka pic.twitter.com/j0q1MMwgNT\n— Kabi@ (@kabiadurango) December 7, 2015\nLarrabetzutik iBasque aplikazioa aurkeztu dute euskarazko irratiak mugikorretik entzun ahal izateko. Irrati digitalaren diskurtsoa landu beharraz ere mintzatu dira, teknologia denak (FM, internet, etab.) okupatuz.\nIrratigintzarako https://t.co/RaKm7lYQNq infraestrukturaren garrantzia azpimarratzen @teketen #50DA pic.twitter.com/ZKrj6avcPK\nTtanttakuneko Beñatek egindako garapen teknologiko eta filosofiak azaldu ditu. Musikari eta estetikari garrantzi handia emanez. ARAS, RasFM eta beste hamaika erraminta Ttanttakun irratian nola txertatu dituzten ere azaldu digu. Harrigarria lortutako erraminten maila.\nIrrati libreak laborategi bezala ere funtzionatzen du. @jimakker @ttanttakun @kabiadurango @arrosasarea pic.twitter.com/pc7M7Y8vbK\n— txerren (@txerren) December 7, 2015\nArratsaldean, hainbat hedabide nazional izan ditugu Kabi@n, beraien apostu teknologiko-digitalak aurkezten.\nGaztezulo: Aitor Abaroa zuzendariak aurkeztu du gazteentzako aldizkariaren webgune berria. Estetikoki zaindua eta paperezkoaren edukien gestio egokiago bat egiten duena.\nAitor @abaroa37 https://t.co/3T8MCJHKiQ gunearen aurkezpen mundialean @Gaztezulo #50DA @durangokoazoka pic.twitter.com/pdBrqg16b3\nArgia: Lander Arbelaitzek Argiako webgunearen atzean dagoen gogoeta azaldu digu. Kazetari guztien inplikazioa eta ahalduntzea aipatu ditu webgunera begira, ezkerreko baloretara lotutako kanalak, blogariei tartea etab.\nhttps://t.co/jSsbzamCl8 webgunearen atzean dagoen gogoeta azaltzen @larbelaitz @argia #50DA @durangokoazoka pic.twitter.com/HNSpVyXMH2\nBerriako Astekaria: Pello Urzelaik Astekaria aplikazioa aurkeztu du, medio handien (New York Times, The Economist) asteroko aplikazioetan inspiratua. Astekariak asteburuko irakurketa aukeratua eskaintzen dio erabiltzaileari. 1500 deskargen inguruan dabil honezkero 11. astean.\nAstekaria aplikazioa aurkeztuko du orain @berria|ko @pellourzelai|k #50DA @durangokoazoka pic.twitter.com/TsRkqnax6O\nSustatu eta Mugikaria: Luistxo Fernadezek webgunea erreplikatzen duten aplikazioen aurka hasi du hitzaldia (adib., El Español), eta Astekariaren inspirazio berdina duen Mugikaria aurkeztu du, kasu honetan, bi ediziorekin egunero. Erabiltzaile kopuru txikia aitortu du, baina aplikazioaren prozesu automatizatua dela eta, aplikazioarekin aurrera egiteko apostua. Luistxoren hitzetan: “hurrengo aldaketa sakeleko telefonotik etorriko da interneten, eta hor egon behar da”.\nEl Español egurtuz hasi du hitzaldia @luistxo|k, @Sustatu eta Mugikariako tripak azalduko ditu #50da pic.twitter.com/FVl0g8fJh6\nAhotsa.info: Segio Labaienek Nafarroa Garaiko eta Iruñerriko azken urteetako jarraipen poliziala salatzen hasi du hitzaldia. Ahotsa.info-ren norabide multimedia azpimarratu du, bideotara zuzendua. Harpidetza eta komunitatea gogoratu ditu Ahotsaren giltza bezala. Agenda markatzeko hainbat kanpainaren adibideak jarri ditu ondoren.\nPituri eta https://t.co/wNQTHztOju aipamenak @sergiolabayen|ek https://t.co/8aEWs20RvE aurkezten @AhotsaInfo #50da pic.twitter.com/etTbv0WOfz\nTokikom: Joxe Rojasek Tokikom aurkeztu du, eta bere lekua hedabideen mapa nazionalean. Ondoren, medio txikiek ahuldadeak batzeko ardatz diferenteak azaldu ditu, baita gai teknologikoetan: honezkero existitzen den web motore partekatua eta etorriko den mugikorreko aplikazioa.\nTokiko apostua @joxe|ren eskutik @toki_kom #50da @durangokoazoka pic.twitter.com/IlgRKopSDK\nEguna errematzeko, Xabier Landabideak mahaingurua gidatu du Hedabideen Etorkizunaren inguruan. Datozen erronkekin erretratoarekin hasi zen mahaingurua. Teknologia berriek suposatutako eraldaketarekin jarraitu zuen hizketaldiak. Segidan, Kalitatezko eta eduki duinen gaia irten zen mahai gainera. Eta bukatzeko EITB izan zuten mintzagai.\nLuxuzko zazpikotea hedabideen etorkizunaren inguruan #50da pic.twitter.com/7HzQLsY2qo\nDurangoko Azokako Kabi@: Sortzaile Eguna #3\n7:29 pm 2015-12-08\nRT @etzipm: Durangoko Azokako Kabi@: Hedabide Eguna #4\n@kabiadurango #Etzi https://t.co/KOAquJEybZ\n7:30 pm 2015-12-08\n@etzipm @kabiadurango plazer hutsa. Oteiziarki. @txertatua @teketen\n7:57 pm 2015-12-08\nAnder Bolibar(e)k dio:\n11:15 am 2016-02-18\nAnder Bolibar liked this on Facebook.\nKategoria Guztiak Hautatu kategoria Apirila Atopia RPG Babel EHSamples / EHrremixak EnROLatu Faroa Albisteak Eduki bereziak Lotura bildumak Txostenak Gaiak Ekonomia Jendartea Politika Teknologia Zientzia eroa Periskopioa Podcast Portada Zamaketariak ZRLehendakari


Saint-Martin-des-Fontaines - Wikipedia, entziklopedia askea.\nL'Hermenault, Marsais-Sainte-Radégonde, Saint-Cyr-des-Gâts, Saint-Laurent-de-la-Salle eta Saint-Valérien\nSaint-Martin-des-Fontaines Frantziako udalerri bat da, Vendée departamenduan dagoena, Loirerria eskualdean. 2013an 158 biztanle zituen.\n2007an Saint-Martin-des-Fontaines udalerrian erroldatutako biztanleak 158 ziren. Familiak 67 ziren, horien artean 20 pertsona bakarrekoak ziren (8 bakarrik bizi ziren gizonak eta 12 bakarrik bizi ziren emakumeak), 27 seme-alabarik gabeko familiak ziren eta 20 seme-alabak dituzten bikoteak ziren.\n2007an 97 etxebizitza zeuden, 70 familiaren etxebizitza nagusia ziren, 9 bigarren erresidentzia ziren eta 18 hutsik zeuden. Etxebizitza guzti hauek 97etxeak ziren. 70 etxebizitza nagusietatik 60 bere jabearen bizilekua ziren eta 10 alokairuan okupaturik zeuden; 1ek bi gela zituen, 8 etxek hiru zituzten, 15 etxek lau zituzten eta 47 etxek bost zituzten. 60 etxek euren parking plaza propioa zuten azpian. 31 etxetan ibilgailu bat zegoen eta 33 etxetan bat baino gehiago zituzten.\nSaint-Martin-des-Fontaines udalerriko biztanleria-piramidea 2009an .\n2007an lan egiteko adina zuten pertsonak 105 ziren, horien artean 77 aktiboak ziren eta 28 inaktiboak ziren. 77 pertsona aktiboetatik 67 lanean zeuden (39 gizon eta 28 emakume) eta 10 langabezian zeuden (6 gizon eta 4 emakume). 28 pertsona inaktiboetatik 11 erretiraturik zeuden, 8 ikasten zeuden eta 9 "bestelako inaktibo" gisa sailkaturik zeuden.\n2009an Saint-Martin-des-Fontaines udalerrian 74 unitate fiskal zeuden, 162,5 pertsonek osaturik. Pertsona bakoitzeko diru-sarrera fiskalaren mediana urteko 15.386 euro zen.\n2007an zeuden 8 komertzioetatik, 1 bestelako produktu industrialen fabrikazioko enpresa zen, 3 eraikuntza enpresak ziren, 3 ostalaritza eta jatetxe enpresak ziren eta 1 zerbitzu enpresa zen.\n2000. urtean Saint-Martin-des-Fontaines udalerrian 11 nekazaritza-ustiategi zeuden, 679 hektarea erabiltzen.\nBNF: 15278366b (data)\nOrriaren azken aldaketa: 17 martxoa 2021, 09:31.


Wikiloc | Urretxu-Irimo-3.ibilbidea Ibilbidea Pagoeta, País Vasco (España)- GPS track\nNoiz igoa 10 de noviembre de 2012\nIrimo (901m), Trintxuleku (869m) y Meaka (825m) desde la ermita de Santa Barbara (Mendi Ibilaldiak)\nTK. Ruta 328 Irimo y Gorla por el cordal de las 7 puntas (Mendi Ibilaldiak)\nIkusita 2945 aldiz, jaitsita 159 aldiz\nSanta Barbara aterpetxe atzetik abiatuz, eskubiko bidea hartu. Igoerak tramo aldapatsuak baditu ere, bidean badira hainbat entretenigarri: Zumarraga eta Urretxuren bista zoragarriak altuera hartzen joan ahala, Lizarriturriko iturria eta bordak, … Eta gero uste baino lehenago Irimon. Handik 360 gradutan dagoen bista ederra, egun osoa egoteko modukoa.\nGurutzetik gorantz abiatu eta zazpi tontorretara daraman bidea oso polita eta ez batere gogorra, alde batera pinudiak eta bestera pagadiak, tontorrez tontor behera jaisten hasi arte. Trekutzera eta handik Santa Barbara lasai lasai, aterpetxearen goxoan zerbait hartzeko helburuarekin.\nBerez tontorra gorago dago, nahiz eta hau izan denentzat iritsiera puntua.\nBErezko toptntorra hau da.\nIturria Lizar Iturri\nTrekutz (Atseden gunea)


a golpe de palabra | hasiera | hitz-kolpez\ngazteen arteko genero-indarkeriaren aurkako sentsibilizazio kanpaina Araban\nEmakumeen aurkako Indarkeriaren Biktimentzako Arreta eta Laguntza Zerbitzua\nInspirable creatividad-ren laguntzarekin\nNon? Felix Petite antzokian.\nNoiz? Azaroaren 20tik abenduaren 12ra.\nOrain, 2019an, ikus-entzuleak sartuko dira gune eszenikora. Ezohiko antzezpena dugu hau, eta ikusitakoaren nahiz sentitutakoaren inguruan hausnartzeko edo eztabaidatzeko parada ematen du. Lehen, ikasgeletara sartzen ginen, eta muturra sartzen genuen ikasleen benetako testuinguruan, egunez egun hartzen duten tokian; orain, berriz, gure lurraldera ekarriko ditugu: antzerkiaren kutxa eszenikora.\nIdeia eta zuzendaritza: Mikel Gomez de Segura\nGidoia: Josean de Miguel\nEszenografia: Fco. Javier Larreina\nArgiak: Javi Ulla\nItzulpena: Asier Diaz\nIkuskizunaren sarrerako musika: Kajota “Kalamarmen” - Annekdotas\nEkoizpen exekutiboa: Oihane Sarrionandia\nEztabaidaren dinamizazioa: Sheia Melcon - Sortzen aholkularitza-enpresa\nGasteizko Arte Eszenikoen Tailerra\nGasteizko Udalaren Antzoki Sarea\nHitz-kolpez proiektuaren helburua da gazteen arteko harremanetan indarkeria prebenitzeari buruzko gogoeta sustatzea, gazteen erlazionatzeko moduan egunero ikusten diren ideia eta jarrera sexistak identifikatzearen bidez.\nGazteak tartean sartu nahi dira, eta proposamena haien berezko espazioetara egokitu da horretarako, proposatu diren egoerak argi identifika ditzaten.\nIndarkeria sexistaren prebentzioan genero ikuspegitik esku hartzeko beharra hartu da oinarritzat, harremanen zimendu izan behar duten balioak garatzea helburu hartuta: emakumeen eta gizonen berdintasuna, norberaren autonomia, norberaren ekintzen gaineko erantzukizuna, pertsonekiko errespetua eta, batez ere, gero eta askotarikoagoa den errealitatea osatzen duten desberdintasunekiko errespetua. Eta, hori guztia, arazoei eta gatazkei indarkeriarik gabeko ikuspegitik aurre egiteko gaitasunak garatzean funtsatuta.\nJarduteko etapa berri honetan, helburua da azaltzen diren askotariko egoerak hurbiltzea programaren xede diren pertsonen ingurunerik gertukoenera eta identifikatzeko errazenera. Beraz, jarduketak egiteko espaziorik egokiena gazteen ohiko prestakuntza gela da, beren egunerokotasunaren zati den espazioa, kontzeptuak ahalik eta gertuen eta errealen sentitu ditzaten.\nAurreko etapan, emakumeen eta gizonen berdintasun faltari buruz gogoeta egin zen, indarkeria sexista izatearen kausa nagusitzat hartuta; indarkeria mota horren oinarri diren eguneroko hainbat eta hainbat egoera edo “mikromatxismo” nabarmendu ziren, eta emakumeen banakako zein taldeko ahalduntzea azpimarratu zen, indarkeriari aurre egiteko tresnatzat jotzen baita.\nOraingo honetan, aurreko lerroak landuko dira berriz, eta ekintza zehatzak gehituko dira eskola jazarpenari buruz hausnartzeko; eskola jazarpenaren bi alderdi hauei buruz, zehazki:\n- Alde batetik, eskolako jazarpena, tratu txarra, diskriminazioa edo indarkeria arrazista, besteak beste honako hauengatik gertatzen dena: kultura hegemonikoaren parte ez izatea, hizkuntza, kultura ezaugarri desberdinak izatea eta janzkera (hiyaba).\n- Bestalde, sexu orientazioa edo genero identitatea dela eta eskolan egiten den jazarpena, bullying homofobikoa edo transfobikoa ere esaten zaiona; eskola jazarpen mota bat da, zeinetan ikasle batek, ikaskideen jokamoldearen ondorioz, haien irainak, bazterketa, mehatxuak eta erasoak jasaten dituen. Jokamolde horien eragina proportzio antzekoan jasaten dute mutilek eta neskek, eta Lesbiana, gay, transexual eta bisexualen Estatuko Federazioaren (FELGTB) arabera, gizonezko gay edo bisexualen % 60ri eragiten dio, eta horietatik % 43k bere buruaz beste egitea ere pentsatu du. Horregatik, egokia iruditzen zaigu alderdi horri berariaz heltzea, babesa eta laguntza emateko eta ageriago egiteko, ikasgeletan eta haietatik kanpo diskriminazio jokabiderik egon ez dadin.\nEuskal Herrian, genero-indarkeriagatik aurkeztutako hiru salaketatik bat, 30 urtez azpiko neska batek jarritakoa da.\nAzken hamarkadetan, berdintasunean eman diren aurrerapenek asko lagundu dute gazteriak genero-indarkeria eta harremanen sexismoa errazago identifika dezan. Dena den, indarkeria gauzatzeko moduak aldatu dira, eta matxismoarentzat eszenatoki berriak sortzen ari dira, besteak beste teknologia berrien kasuan.\nGazteriaren Foru-Institutuak eta Arabako Foru Aldundiak, Traspasos Kultur konpainiarekin batera, “Hitz-kolpez” kanpaina jarri dute abian, gazteria genero-indarkeriaz sentsibilizatzeko asmoz. Hiritarren parte-hartzearen eta antzerki ekintzen bitartez, kanpainaren lehenengo fase hau mikromatxismoen detekzioan eta indarkeriaren modu leunetan zentratzen da. Horretarako, baliabideak eskaini eta gazteen zeregina sendotuko du teknologia berrien baitan eta hortik kanpo ematen diren indarkeria psikologikoari aurre egiteko.\nAurkezten diren ekintza antzeztuak, “HITZ-KOLPEZ” proiektu osoan zehar bezala, neska gazteei zuzentzen zaizkien indarkeria psikologikoko egoera komunak azaltzen dituzte, agertzen zaizkien egoerei aurre egiteko detekziorako baliabideak gehituz eta neska gazte hauen papera indartuz.\nEkintza kubo baten barruan ematen da, ikusleak genero-indarkeria jasaten duten neska gazteek bizi dituzten egoeren antzezpena behatzen du, kubotik kanpo dagoela. Sarritan neska gazteak haien ingurunetik isolaturik geratzen dira eta bere bikotearekin soilik erlazionatzen dira, Indarkeria honen gauzatzailea dena.\nEmanaldiak kaleetan eta leku publikoetan izango dira gazteen genero-indarkeriaren inguruan gizartearen arreta irabazi nahian. Norbanakoak besteekiko zer nolako harremanak dituen aztertzeko gogoeta egingo da. Eta hiritar edonor jakitun izan dadin genero indarkeria ez dela arazo pribatua eta bikotera mugatzen dena, baizik eta denon arazoa dela.\nEmakumeen aurka berariaz erabiltzen den indarkeria mota da genero indarkeria. Hortaz, indarkeria terminoa baino murriztaileagoa da eta abenduaren 28ko 1/2004 Lege Organikoak, genero indarkeriaren aurka erabateko babesa emateko neurrienak, honela definitzen du: genero indarkeriatzat ulertzen da indarkeriazko egintza oro, fisikoa nahiz psikologikoa, baita sexu askatasunaren aurkako erasoak, mehatxuak, derrigortzeak edo nahierara askatasunaz gabetzea ere, zeina emakumeen aurka erabiltzen duten haien ezkontide direnek edo izan direnek, edo haiekin antzeko maitasun harremanak dituztenek edo izan dituztenek, nahiz eta elkarbizitzarik ez izan, bereizkeriaren, desberdintasun egoeraren eta gizonek emakumeei ezartzen dizkieten botere harremanen agerpen gisa.\nIzena: Izena sartzea\nhelbide elektronikoa helbide elektronikoa sartzea\nEmakunderen datuen arabera, 2018an 4.244 emakume izan ziren indarkeria matxistaren biktima.\nIndarkeria horrek adin guztietako emakumeei eragiten die, baita gazteenei ere. 2018an indarkeria matxista jasan zuten emakumeen %40k ia 30 urte edo gutxiago zeuzkaten, eta biktimen %11,6 18 urtetik beherakoak ziren.\n18 urtetik beherako emakumeek jasaten dituzten indarkeria mota nagusiak familia barruko indarkeria eta sexu-indarkeria dira. Hala ere, nabarmentzekoa da hamar biktima nerabetik (14 eta 17 urte artekoak) ia hiruri bikotekideak edo bikotekide ohiak egin ziela eraso.\nErasotzaile gazteenek presentzia berezia dute familia barruko indarkeriaren eta familia-eremutik kanpoko sexu-indarkeriaren kasuetan. Gainera, azpimarratu egin behar da 2018an bikotekideari edo bikotekide ohiari eraso egin zioten lau gizonetik batek 30 urte edo gutxiago zituela.\nEMAKUMEEN AURKAKO INDARKERIA PAIRATU DUTEN EMAKUMEEN BANAKETA, ADINAREN ARABERA. Absolutuak eta %a. EAE, 2018\n18 urtetik 20 urtera\n21 urtetik 30 urtera\n31 urtetik 40 urtera\n41 urtetik 50 urtera\n14 urte baino gazteago\n51 urtetik 64 urtera\n65 urte baino zaharragoa\nEMAKUMEEN AURKAKO INDARKERIA ERABILI DUTEN ERASOTZAILEEN BANAKETA, ADINAREN ARABERA. % EAE, 2018\nKampoan utzi dira kasu batzuk, adina ezagutzen ez delako (%2,54)\nAdingabeak: % 3,82\n18-30 urte: % 25,71\n31-50 urte: % 55,86\n50 urtetik gora: % 14,61\n18 urtetik beherakoak: % 11,6\n18-30 urte: % 28,2\n31-50 urte: % 47,4\n50 urtetik gora: % 12,8\nKampoan utzi dira kasu batzuk, adina ezagutzen ez delako (%0,2)\nEMAKUMEEN AURKAKO INDARKERIAREN BIKTIMA DIREN EMAKUMEAK ADINAREN ARABERA, AMAITZA OROKORRAK ETA ERASOTZAILE MOTAREN ARABER\n18 urte baino gazteago\n18 urtetik 30 urtera\n31 urtetik 50 urtera\n50 urte baino zaharragoa\nberdintasun eta errespetuzko harremana\nHarremana da bi pertsonek elkar maitatzen dutenean, elkarri errespetua diotenean eta elkarrekin ondo pasatzen dutenean.\nBatak bestea onartzea eta batak bestea bakoitzak dauzkan dohainekin eta akatsekin maitatzea da.\nBatak bestea ondo tratatzea da, samurtasunez, batak besteari begirunea galdu gabe.\nBatak besteari entzuten jakitea da, bai eta batak besteari arazoak, ardurak eta nahiak kontatzea ere.\nSentimenduak bateratzea da, non pertsona batek ez baitu bestea azpiratzen.\nElkarrekiko konfiantza izatea da, eta ez egiaztatzen ibiltzea bikoteak dioena egia den ala ez.\nIkuspuntu desberdinak izatea da, eta haiei buruz hitz egitea inork bere ikuspuntua inposatu gabe. Ez beti gazta eta ogi.\nEsperientziak eta uneak elkarrekin partekatzea da, bai eta norbere denboraz eta espazioaz gozatzea ere, lagunekin eta familiarekin egoteko, edo zaletasunik gogokoenari denbora emateko, eta hori bera bikoteak egiteak ez digu molestatuko.\nNorberagatik gauzak egin ditzala etengabe eskatuz bikoteaz ez gehiegi baliatzea da.\nAskatasun osoz hitz egitea da, bikotea guk esandakoagatik haserrarazteko eta hark zerbait debekatuko digulako beldurrik izan gabe.\nBatak besteari aurka egiten dionean inor ez haserretzea da.\nBikotekidearen ahalegina eta lana balioestea da.\nInork bere nahia ez inposatzea da.\nBestearen iritziak, gustuak, jarduerak eta lagunak onartu eta errespetatzea da.\nElkarri laguntzea da planetan eta proiektuetan, nahiz eta beti ados ez egon.\nOnartzea da neurritik irten edo okertu egin garela.\nUlertzea da batzuetan amore eman behar dela zerbaitetan ados egoteko.\nBioi eragiten dizkiguten erabakiak elkarren artean hartutako erabaki baten ondorio izatea da.\nnagusitasun eta kontroleko harremana\nEz baditu zure lagunak jasaten eta nahiago badu biak bakarrik egotea.\nBeti erabakitzen badu berak noiz gelditu, zer ordutan, non…\nEsaten badizu ez duela atsegin bera gabe joan zaitezela inora, eta hori justifikatzen badizu esanez ezin duela zu gabe egon.\nZure janzkera, makillajea, hizkera zein jokaera kontrolatzen baditu.\nBabesle eta aitatiar agertzen bada honelako gauzak esanez: "nik badakit zer den ona zuretzat”, “badakit zer komeni zaizun”…\nBerak nahi duena lortzeko batzuetan errudun sentiarazten badizu.\nXantaia egiten badizu berarekin sexu harremanik eduki nahi ez duzulako, zalantzan jarriz beragatik sentitzen duzuna.\nZure zorigaitzaren errua zeuk daukazula esaten badizu.\n“Urduri jartzen bada” zuk aurka egitean.\nUzten baduzu “edozer egiteko gai” dela esaten badizu.\nBatzuetan "berotu” eta zu jotzeko gogoa daukala esaten badizu.\nEz badu jasaten ez jakitea zer egiten duzun egunean zehar.\nZure lagunek berataz zer dioten jakiteko premia badauka.\nZure mugikorra kontrolatuta edukitzen ahalegintzen bada jakiteko norekin hitz egiten duzun.\nBera zirikatzen ari zarela uste badu “sutan jar dadin”.\nEz bada fio esaten diozunaz eta egiaztatu egiten badu.\nAsko kostatzen bazaio barkamena eskatzea, eta are gehiago zuri.\nGizona denez, pentsatzen badu emakumeak babestu behar dituela.\nEz badago prest etxeko lanez arduratzeko eta etengabe ihes egiten badie, eta dena eginda eman diezaiotela lortzen badu.\nBerak hartzen baditu bikotearen erabaki garrantzitsuak.\nIseka egiten badizu eta jendaurrean lotsarazi.\nZure iritziak edo zure pentsaera etengabe kritikatzen baditu.\nEz bada arduratzen zure kontuez.\nKontrola galtzerainoko bezain urduri jartzen bada inoiz zurekin eta beldurra sentitzen baduzu.\nBerak baino gaitasun txikiagoa duzula sentiaraziz tratatzen bazaitu.\nindarkeria matxista prebenitzeko estrategia\nziberindarkeriari buruzko gida didaktikoa


Elikadura, berrikuntzarako aukera-eremua Jardunaldia urriaren 27an • ZUZEU\nElikadura, berrikuntzarako aukera-eremua Jardunaldia urriaren 27an\nElikaduraren balio kateak euskal ekonomian ez ezik, osasunean eta lurraldearen egituraketan ere izugarrizko impaktua du eta enplegu guztiko %12ko arduraduna da. Datorren Innobasqueren Asteartean, urriaren 27an Donostian izango dena, kateko estadio bakoitzeko elikadura berrikuntza eredu onak jakinaraziko ditugu.\nElikaduraren alorrak Euskadin balio erantsi gordinaren (BEG) %8,9 da, eta enplegua ematen die zuzenean 114.149 pertsonari (guztien %12). Gero eta nabariagoa den pisu erlatiboarekin, bere eragina ekonomian, gastronomian eta kulturan, osasunean edo lurraldearen egituraketan ere sumatzen da.\nSektore ekonomiko gisa, elikadura balio-kate batean egituratuta dago, eta hor posible da berrikuntza bere lau estadioetako bakoitzean: ekoizpen, elikadura-industria, sukaldaritza eta merkataritzan.\nInnobasqueren Astearte honetan jardunbide berritzaileak ezagutaraziko dira elikaduraren balio-katearen mailetako bakoitzean: Iratxe baserrikoak ekoizpenaren eraldaketa-proiektua erakutsiko du, arrautza ekologikoa ekoiztera eraman duena; produktu berritzaileak Azti-Tecnalia, Azaro Fundazio eta Leartiker-en ikerketa-lanetatik abiatuta; ostalaritza-negozioetarako joerak; eta “Eroski zurekin” negozio- eta denda-eredua, Elorrioko kooperatibak ezarri berri duena.\nInnobasqueren astearteak: Elikadura, berrikuntzarako aukera-eremua\nANTOLATZAILEA: Innobasque, Berrikuntzaren Euskal Agentzia\nGAIA: Jardunaldia: “Elikadura, berrikuntzarako aukera-eremua”\nEGUNA: 2015eko urriaren 27a, asteartea\nLEKUA: Tecnalia – Mikeletegi pasealekua, 2. DONOSTIA\nEduardo Bizkarra, pastelgilea Bizkarra Okindegi eta Gozotegian\nIratxe Martínez, Iratxe baserriaren jabea\nTaig Mac Carthy, Gïk Ardo Urdinaren sortzailea\nIñigo Cojo, BCC Innovation-eko chef ikertzailea\nElena Urdaneta, Basque Culinary Center-eko I+G zuzendaria\nCarmen Geldenzu, Eroskiko Denda Formatuen zuzendaria\nMalen Sarasua, Leartiker-eko ikertzailea\nRogelio Pozo, Azti-Tecnaliako zuzendari nagusia\nTxema Villate, Innobasqueko zuzendari nagusia\nElikadura, berrikuntzarako aukera-eremua Jardunaldia\nElikadura balio kateak euskal ekonomian ez ezik, osasunean eta lurraldearen egituraketan ere izugarrizko impaktua du eta enplegu guztiko %12ko arduraduna da. Datorren Innobasqueren Asteartean, urriaren 27an Donostian …\nZer duzu buruan “Elikadura, berrikuntzarako aukera-eremua Jardunaldia urriaren 27an”-ri buruz\nasier 2015-10-23 18:06\nIN NO BASQUE ? of course, zenbat txiringito aza bakoitzeko..


kritiken hemeroteka » Iturriotzen “Birundak”: Fruitu exotiko eta gotiko bat\n« Iparraldetik hiru liburu | Bidean izan zen, Rosapen »\nBirundak (ele laburrak) / Ander Iturriotz / Luis Haranburu, 1982\nIturriotzen “Birundak”: Fruitu exotiko eta gotiko bat Mikel A. / Argia, 1983-01-23\nGure liburudendetako apal eta mahainak prosaz josiak esnatu dira urteberriarekin. Joria izan bait da 1982. urtea narratiba aldetik; edo hala eskeini nahi izan digute gure editore kupidagabeek. Liburu azaletan, “marketing”a dela eta, zertxobait saiatu dira. Bereziki batek deitu zigun guri adiera bertan agertzen zen marrazki edo collagearengatik: Birundak (ele laburrak). Egilea: Ander Iturriotz. Editorea. Haranburu Editor, S.A. Gurekin eraman genuen etxera.\nLiburu bati ematen zaion izenburua garrantzitsua izaten da. Horregatik jo genuen bai Azkue eta bai Arestigana. Lehenak hau esan zigun: “Manatu zuen populuak egin zezan zazpi egunez hiri hartako murru guzien birunda. (Larreguy)”. Bigarrenak guztiz argitu zigun: “Bira handia”. Iturriotzen lehen liburu honen izenburu osoa hau da: Guztia bailitzan zazpi gauen birunda. (Eta ez norbaitek Eginetik sinestarazi nahi izan zigun bezala: “Durundiak”).\nSusa literatur aldizkariaren 4. zenbakian argitaratua zeukan A. Iturriotzek ipui bat: “Hilobi Ipotxak” izenekoa; horrek eta beste hamaikak-11 osatzen dute liburua. Iturriotzek idaztankera oso berezia darabil. Alde batetik, hitzak berreskuratu ditu. Bere hiztegi propioa sortu du, gaurregungo narratiban arruntak bilakatu diren hitzak baztertuz. Konzesiorik (ia konzesiorik) gabeko estiloan, lehen ipuinetik azkenerarte, mundu barroko bat eraiki du egileak. Gramatika egitura landuak eta hitzen bidez sortutako imajina zail bezain ederrak eskeintzen dira zenbait pasartetan. Honek zenbaiti liburua esku artetik irristaraziko dio. Zeren liburu hau poesia bailitz irakur daiteke. Poesia landu bat… Bainan, ele laburrak dira, ipuin liburu bat da.\nMamia exotikoa eta berria\nEle labur hauen mamiari begiratuz, eta orokorki, giro exotikoa atzematen da. Kutsu arkaikoa ere badarie eleei. Eta agian honetan egiten dute bat, arkaikotasunean, estiloak eta gaiak. Eta denborarekin hasiz gero, jarrai dezagun. Ipui edo ele labur hauek biltzeko erabil daiteken parametroa denbora bait da. Zenbait ipui mitikoak dira, mito bat kontatzen da horietan (“Itzazpikoneko azken neskutsa”, “Hilobi Ipotxak” eta “Tigresa maitale”). Denbora eza, edo hobe, edozein denboratan gerta daitezkeen ipuiak ere badira, ipui obsesiboak; hauetan protagonista guztiz harrapatzen duten gertaerak deskribatzen dira, kontatzen zaizkigu (“Amonaren orratz eztenak”, “Zaldi amorratuaren gisara”, “1933ko bikorren gudua” eta “Haragiz tenta lezantzat”). Lehenean kokatzen diren bi ipui (“Amenophi ginzeph” eta “Peilenen oinetako berrien eskertzaz”). Geroan kokatzen den beste bat, futurista eta komiki-desastre kutsua hartzen dioguna (“Desplazerrik eman gogo bazuen”). Gaur egungo gai bizi bat ikuitzen duen beste bat ere agertzen da, eta hau orainean kokatuko genuke; honetan Iturriotzen estilo hertsi eta zailak pistoia arrauntagotzen du (“Gutunak”). Eta amaitzeko ipui erromantiko bat, “Ehunate”, erromantikotasunaren giro ilunarekin eta sinboloz betea.\nA. Iturriotzen ipui gehienetan sexoa ageri da, bainan egileak ez du abisatzen, hau da, sexoa arruntki agertzen da, kuttunki landua bainan inongo traumarik gabe. Hala behar duelako.\nEta hezurrarekin bueltaka hasi baino lehen, behar ez lituzkeen akats eta erru gehiegirekin eskeini digula Haranburu editoreak liburu hau, aurkibiderik ere ez dakarkigu.\nNon kokatu liburua? Egilea ausarki dakusgu letren eremu latzean barrena zaldi amorratu gisara. Ohitura eza ote liburu hau zail egiten duena? Ala ezjakintasuna? A. Iturriotz saiatu da bere mundua eskeintzen eta horretarako aukera bat egin du hizkera aldetik. Liburua zailagotzen duen aukera, bainan, beste guztjak bezala, liburu hau ere geroak epaituko du eta ziuraski salbatuko.


Uxue Iparragirre: "Handia izaten jarraitzen du mutilekiko aldeak" - Antzuola - Goiena.eus\nUxue Iparragirre: "Handia izaten jarraitzen du mutilekiko aldeak"\nMaider Arregi 2020-05-23 09:00\nEibar taldeko jokalari Uxue Iparragirre antzuolarrak Lehen Mailara igo direnaren notizia konfinamenduan, etxean, jaso du. Esfortzu eta lan sakonari esker, ametsa errealitate bilakatu zaio.\nAntzuolak Lehen Mailako futbol jokalaria dauka: Uxue Iparragirre (Antzuola, 2000). Ezkerreko hegaleko jokalaria berdegunera salto egiteko "gogoz" dago.\nZurrumurrua egia bilakatu da?\nAlbisteak itxialdian harrapatu ninduen. Egia da filtrazioak ba-zirela –liga etenda eta gu 2. postuan geunden– eta gure artean hizketan bagenbiltzan zer gertatuko ote zen galdezka. Gure harridurarako, entrenamendu konexiora presidentea etorri zen eta ofizialki Lehen Mailako taldea ginela esan zigun. Emozioz betetako goiza izan zen.\nEtxean entrenatu zarete.\nBai, entrenatzaileak jarritako ariketekin, astean bost egunetan; gure asmoa jokoan geneukan igoera hori lehiatzea zen eta.\nMerezitako igoera izan al da?\nDenboraldi ona egin dugu, eta saria izan da mailaz igotzea. Nork esango zigun horrela izango zirela gauzak. Jokatzen ari ginen mailara heldu berriak ginen: staff, ekipo eta sistema berria geneukan... ametsa zen mailaz igotzea. Egin duguna historikoa izan dela diote.\nLehen Maila gogorra da. Kanpo-bidaiak gehiago izango dira.\nOrain arte, oso gogor entrenatu gara, eta oraingoan, zer esanik ez. Gainera, bidaiak luzeagoak izango dira, bai: Andaluziara, Bartzelonara, Galiziara...\nEuskal taldeak ere badira: Athletic eta Reala. Derbiak jokatzeko gogoz?\nBai, gure artean ere komentatu dugu jada eta desiratzen gaude! Benetako derbiak izango dira, derbi ofizialak!\nNolakoa zen zure egunerokoa koronabirusa iritsi aurretik?\nBilbon pisukideekin bizi nintzen. Goizean Psikologiako klasetara joan eta eguerdian bazkaria egi-ten nuen. Arratsaldeetan, aldiz, lanak egiten nituen. Eta 19:00eta-rako Berrizera entrenatzera joaten nintzen, 22:30ak arte. Ondoren, etxera etorri, garbi-gailua jarri eta afaldu. Gainera, gidabaimena atera berri dut, eta odisea izan da Bilbon gidatzea. Eguaztena, aldiz, nire atseden eguna zen eta ikasketekin aurreratzeko aprobetxatzen nuen.\nGustura zabiltza Eibarren?\nBai, oso gustura. Txikitatik maite dut futbola. Egia da ikasketekin uztartzea zaila dela. Baina aurtengo moduko denboraldiaren ostean, ahalegin guztiek merezi dute, dudarik gabe.\nEztalara joaten zara?\nEz, ez daukat denborarik, baina badaukat hasi nintzen tokira berriro itzultzeko nahia.\nPentsatu duzu nola uztartuko dituzun ikasketak eta futbola orain?\nEgia esan, ez. Oraindik ez dakigu entrenamenduak noiz eta nola izango ditugun; agian, goizez izan litezke; dena den, moldatuko naiz.\nPartidu asko jokatu dituzu aurten ere maila gorenean.\nAurten, hamar partidu jokatu ditut talde nagusiarekin, eta ilusio handiz bizi izan dut. Asko ikasi dut, gainera.\nNola bizi izan duzu profesional mailako emakumeek lan baldintzengatik egindako greba?\nAurten lortutako lan-hitzarmena urrats handia izan da emakumezko futbolarendako; orain bizi dugun egoerak ERTEak ere eragin ditu eta ez dakigu zein bilakaera izango duen. Hala ere, oso garrantzitsua da emakumezkoen futbola indartzea, mutilekin dagoen aldea handia izaten jarraitzen du eta. Lorpena itzela da, eta ezinbestekoa. Izan ere, mutilen esfortzu eta sakrifizio bera egiten dugu. Halaber, neskak ezin gara futboletik bizi.\nEibarrek talde izaera oso barnera-tua daukala diote. Indarra eman dizue horrek?\nTalde hitzak islatzen duen dena gara eta kanpoan ere islatzen dela hori uste dut. Jokalari ba-ten kalitateak ez du ezertarako balio talde bat ez bagara. Talde sentipen horrek indarra eman digula esango nuke. Eibar, Eibar dela erakutsiko dugu.


urriak 22 (21:00)\nKike Moraren “Evolución Natural” datorren diskoko konposizio batzuk lan honetan daude.\nFeedback 2015ean hasi zen. Histeria Kolectiboa-n, La Fundición-en, Utopian-en eta Haceria-n izan ditu erresidentziak. Work in progress ikuskizunak Azkuna Zentroan, Barakaldo Antzokian, Bilboko La Karpinterian eta Jerezeko Sala La Quemá-n. Aurrestrenaldia La Fundición-en izan zen, 2016an, eta estrenaldia Haceria-n, 2017ko ekainaren 2an.\nSortzaile eszeniko bat da, dantza, performancea, inprobisazioa eta interpretazioa bateratzen dituena. Jatorriz Andaluziakoa da, baina Euskadin kokatu zen orain bederatzi urte. Dantza klasikoan lizentziaduna da, eta formakuntza izan du dantza garaikidean eta yogan.\nSoloak egin ditu “Taupada”n, Dantzan Bilaka programaren barruan, eta “Nire ilearen penduluan” lanean, zeina haren azken sorkuntza baita; azken sorkuntza hori BAD jaialdiak 2016ko prentsaurrekorako egin zion mandatu bat da, orain dela gutxi obra labur gisa aurkeztu berri duena La Fundición aretoan eta kalean, Leioako (Bizkaia) Ondiztorren. Basati bikotea, Julia Färber-ekin osatua, Leioako Umore Azoka estreinatu zen. Haren lehenengo bideodantza, Tránsito´s, Stockholmeko ScreenDance jaialdian eta Rio de Janeiroko Dança em foco-Festival Internacional de Vídeo & Dança 2015 jaialdian hautatu zen; handik “Tránsito´s in Walk” sortu zen, eta, besteak beste, Algortako GART jaialdian, Bilbao Arte Ateak Zabalik-en, Victoria Ascasoren “Subir 100 escaleras” proiektuan, Okela espazioan, BLV Art jaialdian, Bilbao Art District-en eta Bartzelonako CCCBko Drap Art jaialdian egin zen.\nKepa Junkeraren "K" diskoan parte hartzeagatik grammy bat irabazi duen Kike Mora musikari eta konpositorearekin batera, Feedback taldea sortu du. Estreinaldia Hacerían egin zuen 2017an, eta aurrestreinaldia eta egonaldia, La Fundición aretoan. Gainera, “Work in progress” Azkuna Zentroan, Barakaldo antzokian, Bilboko La Karpinterian, Utopianen eta Jerezko (Cádiz) La Quemá aretoan.\nKontzeptua eta performancea:Ana Capilla, Kike Mora\nSoinua eta musika:Kike Mora\nEszena eta testuak:Ana Capilla\nArgazkiak:Lucas Santos Bellido\nIkus-entzunezko irudiak:Roberto Aguilar\nArgien diseinua:Marc Cano\nArgien teknika:\tArantza Heredia\nLaguntzaileak: La Fundición, Haceria, Histeria Kolektiboa, Utopian.


Erronkaribar ([eronkaɾiβaɾ]; Erronkarieraz Erronkariko ibaxa ([eronkaɾiko iβaʃa]) Nafarroako ipar-ekialdeko eskualdea da. Zangozako merindadearen barruan kokatua, mendebaldeko Pirinioetako ibarretako bat da.\nMugakideak hauek ditu: Iparraldean Atharratzeko Kantonamendua (Zuberoa), mendebaldean Zaraitzu ibarra; ekialdean Anso ibarra (Huesca) eta hegoaldean Salbaterra Ezka (Zaragoza probintzia).\nZazpi udalerrik osatzen dute: Uztarroze, Izaba, Urzainki, Erronkari, Garde, Bidankoze eta Burgi. Erronkari udalerri nagusia eta bigarren populatuena da; biztanle gehien Izabak eta gutxien Urzainkik daukate. Guztira 414 km2 ditu, eta 2.044 biztanle 2011n.\n7 Erronkaribartar ospetsuak\nIzaba (492 biztanle 2012an)\nEzka ibaia, Urzainkitik hurbil\nErronkaribar eskualde garaia da. Bertako iparraldean (Uztarroze eta, batez ere, Izaba udalerrietan) daude Euskal Herriko gailur gorenak: Ezkaurre, Antsabere, Arlas, Añelarra, Hiru Errege Mahaia (2.434 m). Mendi hauen erdialdean zabaltzen da Belagua, Euskal Herriko goi-haran ederrena. Haran honetan sortzen den Ezka ibaiak gurutzatzen du ibarra, ipar-hegoalde, eta Esako urtegian amaitzen da. Erronkariko hegoaldeko herriak (Urzainki, Erronkari, Bidankoze, Garde eta Burgi) menditsuak dira, baina ez hain garaiak. Ezka ibaiak arroila sakonak ebaki ditu herri horietan zehar.\nHorrenbestez, ibarra (ibaxa, erronkarieraz) Ezka ibaiak ardazten du, iparraldetik hegoaldera Izaba, Urzainki, Erronkari eta Burgi zeharkatzen baititu. Ezkak hiru erreka jasotzen ditu: ipar-mendebaldetik Uztarroze ibaia, zeinak Tropo, Burgiarte eta Mintxate errekak jasotzen dituen; iparraldetik Belagua ibaia, zeinak Maze erreka ibaiadar duen; eta, azkenik, ipar-ekialdetik Belabarze ibaia, Berroeta erreka adar duena.\nErronkariko negua luzea eta hotza zen (1-2 °C batez beste) klima aldaketa baino lehen. Euria eta elurra ugari izaten ziren abendu eta maiatza bitartean. Uda epela eta lehorragoa da.\nErronkaribarko armarriaren inguruan Erronkariarren zubiaren kondaira dago, zubia eta errege mairuaren buruari dagokionez. Lau zatitan banatuta dago, eta goian eta ezkerrean agertzen dira aipatutako elementuak.\nBeste hiru laukietan, goian eta eskuinean agertzen da txakur zuria fondo gorriarekin, behean eta ezkerrean gaztelu zuria fondo gorriarekin eta behean eta eskuinean hiru haitzen irudia.\nErronkaribar burujabe izan da historiako une askotan. Bertako Batzar Nagusiak gobernatzen zuen Erronkari, eta ibarreko biztanle orok zuen lurrak eta zura ustiatzeko eskubidea.\nTradizioaren arabera, Abd ar-Raman I.a garaitu eta hil zuten erronkariarrek 785. urtean, Erronkaribarren bertan.\n821. urtean, Antso Gartzia Iruñeko erregeak, erronkariarrekin bat eginik, Errege Bardean eraso eta azpiratu zituen mendeku asmoz zetozen musulman osteak. Garaipen haren ondorioz, ahalmen bereziak eman zizkien Iruñeko erregeak erronkariarrei: azienda batere zergarik gabe hazteko eskubidea, arma zerbitzua bertan egiteko eskubidea eta Pirinioez bestaldeko herriekiko merkataritzan aduana-zergarik ordaindu gabe aritzeko eskubidea.\nHiru behien zerga ohitura ospetsuak oraindik behar bezala zehaztu ez den jatorria du, baina haranen arteko gerrak ekartzen ditu gogora. Tradizioaren arabera, 1373. urtean Izabako biztanle batek Baretosko (Biarno) gizon bat hil zuen, mendiko iturri baten erabilera zela eta. Biarnesen erantzun bortitzak gerra ekarri zuen bi aldeetara. Azkenean, Berariko artekarien erabakietara makurtu eta urtero erronkariarrei hiru behiren zerga ordaintzea onartu zuten biarnesek.\nEz zen hura izan ibarren arteko azken gatazka. 1428. urtean, Tutera, Berari eta Zuberoako biztanleen aurka borrokatu ziren erronkariarrak, haranen arteko mugak eta haranen gaineko eskubideak zirela eta. agaramontar eta beaumontarren arteko gerran, Joanes II.a erregearen alde jarri ziren erronkariarrak 1451. urtean, baina alboko nafar guztiak agaramontarrak izaki (Zaraitzuko ibarra, Zangozako merindadea eta mendialde osoa), ez zioten Vianako printzearen aurkako borrokan laguntza handirik eman erregeari.\n1512. urtean, Fernando Katolikoak Nafarroa bereganatu ondoren, amore eman behar izan zuten erronkariarrek Albako dukearen aurrean. 1514an, agintari berriek pertsekutatuen zerrenda bat argitaratu zuten, 14 pertsona guztira, lesa maiestate delitu larria leporatuta. 1525. urtean jende asko hil zuten Erronkarin, sorginak zirelako salaketapean. 1527an, berriz heldu zen izua haranera: Avellaneda inkisidoreak jo-mugan jarri zuen, baita hamarnaka herritar hilarazi ere, sorgin izatea leporatuta. Hurrengo hamarkadan, berriz errepikatu ziren sorgin ehiza kasuak.\nEspainiako Ondorengotza Gerran (XVIII. mendearen hasieran) Filipe Borboikoaren alde jokatu zuten erronkariarrek, Karlos artxidukea nahiago zuten aragoitarren aurka.\nKonbentzio Gerraren garaian (1793), frantses osteen aurka altxatu ziren. Napoleonen soldaduak berriro Espainiako estatuaz jabetu zirenean, Erronkaribar hartu zuten frantsesek 1809. urtean, baina erretiratzeko orduan gizon asko galdu zuten. 5.000 frantses inguratu ziren Zaragozatik erronkariarrak zigortzeko asmoz, baina, Burgiko herria erre zuten arren, erronkariarrek oste haiei eutsi zieten, eta bakean utzi behar izan zituzten frantsesek. Minak eta Cruchagak gidaturiko gerrilletan nabarmendu ziren erronkariarrak, eta Elisabet II.aren alde borrokatu ziren Lehen Karlistaldian.\nErronkariko ibarraren ekonomia mendiak eta basoek eskaintzen dituzten produktuei loturik dago (zuraren ekoizpena, artzaintza). Dagoen industria apurra jarduera horietatik eratorria da (gaztagintza, zerrategiak). Eronkaribarreko gaztak Erronkariko gazta sormarka du 1981az geroztik.\nUskara[aldatu | aldatu iturburu kodea]\nXX. mendean zehar nagusitu zen gaztelania Erronkarin. Euskara, erronkariera, joan den mendearen bigarren erdialdean galdu zen. Euskaldun berriak eta kanpotik joanak dira egungo Erronkariko euskaldunak. Batez ere irakaskuntzaren bidez, ia bost biztanletik bat euskal hiztuna izatea lortu da gaur egun.\nHalaber, 1995ean sortu zuten Kebenko elkartea, ibarrean hizkuntza eta kultura sustatzeko eta mugaz bestaldeko euskal komunitatearekin harremanak sendotzeko helburuekin.\nErronkariera[aldatu | aldatu iturburu kodea]\nBertako euskalkia, erronkariera edo Erronkariko uskara, XX. mendearen bukaera arte erabili zuten. Fidela Bernat (1898 - 1991) izan zen jatorrizko azken hiztuna. Erronkarieraz, Erronkari ibaxa esaten zaio Erronkaribarri.\nAzken sailkapenaren arabera, Koldo Zuazok egindakoa, ekialdeko nafarrera osatzen du zaraitzuerarekin batera.\nGR 13 edo Erronkariarren Errege Abelbidea\nErronkaribartar ospetsuak[aldatu | aldatu iturburu kodea]\nJulian Gaiarre, munduan ospe handiena izan duen erronkariarra\nJulian Gaiarre (1844-1890), erronkariar tenorea.\nBernardo Estornes Lasa (1907-1999), izabar idazle eta ikerlaria.\nMariano Estornes Lasa (1909-1997), izabar idazle eta ikerlaria.\nJose Estornes Lasa (1913-1987), izabar idazle eta ikerlaria.\nIgnacio Zoco (1939-2015), futbolaria.\nPedro Miguel Etxenike (1950-), izabar zientzialaria.\nErronkariko Ibaxaren Eski Eskola[Betiko hautsitako esteka]\n(Gaztelaniaz) Erronkari eta Zaraitzuko landetxeen webgunea\nOrriaren azken aldaketa: 19 urtarrila 2022, 17:20.


Gizarte modernoak gatazka bizi du, bai bere barnean bai kanpoko aldean ere; pop-marketin garaikidea eskaeren eta ezagutzeko eta pertsona berriari alderatzeko saihetsezintasunaren (teknologikoa) artean borrokatuta. Gure lanak entzuten ikasten du, entzutea erakusten du eta entzutera gonbidatzen du.\nTaldea bi arkitekto italiarrek, Eugenio Bosco-k eta Giulia Palmerini-k, Torino-n bizilekuarekin biek, Italian, osatuta dago. Eugeniok arkitektura|ikasketak egin zituen PUCV-ean eta Torinoko Politeknikoan tituluduna. Giuliak bere ikasketak egin ditu eta Firenzeko arkitektura Fakultatean titulua lortu du.\nTitulua lortu ondoren Italiako eta Europako bulegoetan lan egiten aritu dira eta, 2017an, da Torino-n aurkitzen dira eta gaur egun Camerana-rekin & Partnersekin lan egiten dute.\nDes-Adarve-a lehiaketak lan formalak sortutako sinergiak abstrakzio sortzaileko proiektuari emateko lehen aukera eta egite praktikoko lagunarteko kolaborazio informalaren esparruan ikerketa eskaini zituen.


Pandemiaren aurkako lana gogoratzeko arte-instalazio bat inauguratu du Bilbok - Deia\nPandemiaren aurkako lana gogoratzeko arte-instalazio bat inauguratu du Bilbok\ndeia.eus | bilbao 22.07.2021 | 15:09\nArte-ekimen hau 'Zure irribarrea eta nirea' izeneko kanpainaren azken emaitza da. Bilboko Udala\nArte-ekimen hau 'Zure irribarrea eta nirea' izeneko kanpainaren azken emaitza da.\nKoronabirusaren pandemiari aurre egiteko lana omentzeko arte-instalazio bat inauguratu egin du gaur goizean Bilboko alkate Juan Mari Aburtok. Instalazioa hiru horma-irudiz osaturik dago eta Zazpikaleetako Erronda kalean kokatu egin da. Horma-irudi bat Erronda kalearen hasieran dago, bestea Gurutze kaleko sarreran eta azkena Joan Santuen elizaren fatxadaren aurrealdean.\nJuan Mari Aburto Bilboko Alkateak, Xabier Ochandiano Bilboko Udaleko Ekonomi Garapen, Merkataritza eta Enplegu Saileko zinegotzia, Rosa Pardo Merkatarien Elkarteko presidentea eta konposizioa sortu duen Silvia Jiménez Puma artista lagun izan dituela, gaur goizean moztu dute inaugurazio-zinta, ohorezko aurreskuaren ondoren, Bizkaiko merkataritzaren eta gizartearen arloko hogei bat ordezkari bildu dituen ekitaldi batean.\nAburto alkateak ekimenaren sustatzailea den Elkartea zoriondu du, bai eta Alde Zahar osoa ere, "pandemiak eragin duen zoritxarraren, beldurraren eta minaren aurrean adierazpenik benetakoena eta egiazkoena delako. Irribarrea, gertutasuna dira denok elkarrekin osasun-krisi honetatik aterako garen sinboloak, beti egin dugun bezala. Irten egingo gara, eta indartuta gainera, Zazpikaleak zeharo sendotuta eta hiria bera gotortuta; espazio hori munduan inoiz izan ez den krisi baten amaieraren oroitzapena izango da; hain zuzen ere, Bilbok krisi hori garaitzea erdietsiko du, besarkadak eta irribarreak balore sendoagoak izango dituen Bilbo honetara itzul daitezen".\nPardok azaldu duenez, arte-instalazioak "pandemian zehar galdu den hurbiltasuna berreskuratzen du, maskaren atzean ezkutatu ditugun irribarreak, irribarreok funtsezkoak baitira harremanak izateko, lagunen artean egoteko eta baita merkatariaren eta bezeroaren artean harreman egokiak lantzeko ere". Hori dela eta, Bilboko Zazpikaleetako zokondo hau "mugarri historiko" bilakatu da Bilbon eta, bereziki, Zazpikaleetan. "Irribarrea pandemiatik ateratzeko izan dezakegun keinurik onena da. Izan ere, horrela elkarrekin egoerari aurre egin diezaiokegula erakusten dugu", adierazi du Merkatarien Elkarteko presidenteak.\nArte-ekimen hau 'Zure irribarrea eta nirea' izeneko kanpainaren azken emaitza da. Kanpaina horrek Bilboko Alde Zaharreko Denda, Ostalaritza eta Enpresen elkarteak (ZazpiKaleak) jarri zuen abian ekainaren hasieran, eta, aste hauetan zehar, 600 pertsona baino gehiagoren irribarreak jaso ditu (merkatariak, bezeroak, Zazpikaleetara etorri diren bisitariak), horiek guztiak mosaikoetan hilezin bilakarazte aldera. Izan ere, mosaikook modu iraunkorrean geratuko dira Zazpikaleetako zokondo horretan.\n120 zentimetroko zabalera eta 90 zentimetroko altuera duten horma-irudiok altzairu trinkozko euskarrietan sartuta daude, eta hiru kontzeptu desberdin erakusten dituzte, gizartearen eta merkataritzaren (batez ere Zazpikaleetako denden) pandemiaren aurkako borrokaren ikur gisa, covid-19ak sortu duen krisiak eragin handia izan baitu sektore horretan.\nHIRU KONTZEPTU IRUDIKATU DIRA\nZehazki, lehenengo horma-irudiak, Zazpikaleetako merkatarien argazkiekin osatua dagoenak, bihotz bat erakusten du; bihotz horrek Zazpikaleak Bilboko bihotza direla irudikatzen du. Bigarren horma-irudian, 'Egin irribarre' esaldiaren bidez, kanpainarekin bat egin nahi izan duen pertsona ororen argazkiak jasotzen dira. Eta hirugarren horma-irudiak, Zazpikaleetako argazki zaharrekin osatua dagoenak, Unamuno Plazako eta Gurutze kaleko Zazpikaleetarako sarrera erakusten du.\nEhunka lagunek egin dute bat kanpaina honekin. Merkatarien Elkartea, alde batetik, merkatarien irribarreak biltzera atera da azken asteotan, eta, aldi berean, herritarrei pertsona irribarretsuen argazkiak bidaltzeko gonbitea egin du. Horiek guztiek osatzen dute arte-instalazioa.\nMerkatariez eta bezeroez gain, musikaren, literaturaren, zinemaren, gastronomiaren eta kirolaren arloko hainbat pertsona ezagunek ere erakutsi dute beren irribarrea. Gemma Martinez eta Sol Maguna aktoreak, Aitor Elizegi Athleticeko presidentea, Eder Aurre diseinatzailea, Toti Martinez de Lezea idazlea, Rafa Rueda kantautorea, Sara Gandara ETBko aurkezlea, Fernando Canales sukaldaria eta Xabier Ochandiano Bilboko zinegotzia dira horietako batzuk, besteak beste.


Bilbok udazkeneko artisautza azoka jasoko du - Deia\ndeia.eus 03.10.2020 | 14:52\nBilboko alkate Juan Mari Aburto, azokako postu batean. Bilboko Udala\nBilboko alkate Juan Mari Aburto, azokako postu batean.\nSustatzaileen ustez, "artisaua izan da bizi dugun krisi globalaren kaltetu handienetako bat. Bilbok eskaintzen digun aukera honek argi pixka bat eman diezaioke panorama ilun horri.\nInaugurazio ekitaldian, Juan Mari Aburto alkateak adierazi du horrelako ekitaldien bidez "apurka-apurka uriari erritmoa eta beroa berreskuratzen lagundu nahi zaio, ekonomia, enplegua, eskulangintza eta kultura sustatuz, betiere segurtasuna errespetatuz pandemiari aurre egiteko eta aldentzeko".\nIldo beretik jo dute Arbasoko ordezkarien adierazpenek: "horrelako gertaerekin artisauen lanak merkaturatzen laguntzeaz gain, gure kulturaren zati bat zabaltzearen aldeko apustua egiten da, ekonomia dinamizatzen den bitartean": Izan ere, Udazken Artisautza Azoka eta Liburu Azoka aldi berean egingo dira: "ahalegindu behar dugu Bilbo bere onera itzul dadin albait arinen eta ahal denik eta egokien" azpimarratu dute Azokaren dinamizatzaileek.\nHOGEITA HAMAR ARTISAU INGURU\nKopuruei erreparatuta, 1. Udazken Artisautza Azokan hogeita hamar bat artisauk hartuko dute parte. Horretarako, karpa zabal bat jarriko da Areatzako kaian. "Edukierak, segurtasun-distantziak eta prebentzioa oso kontuan hartuko ditugu; horregatik, tenperatura hartuko zaie bertaratzen diren guztiei, baita eskulangileei ere, eta sarreran kontrol zorrotza egongo da".\nArtisauen jatorriari dagokionez, bizkaitarrak izango dira gehiengoa baina horrek ez du esan nahi Euskal Herriko eta Penintsulako beste lurralde batzuetakoak egongo ez direnik. Partaideen zerrenda honela geratu da: zazpi bizkaitarrak izango dira, hiru artisau Nafarroatik hurbilduko dira eta bi Arabatik. Kanpotik datozenak, ordea, lau Galiziatik etorriko dira, beste horrenbeste Madrildik eta Gaztela eta Leonetik; bat Gaztela-Mantxatik; bi Aragoitik eta ordezkari bana izango dituzte Valentziak, Balear Uharteek eta Kataluniak.\nGremioak kontuak hartuta, ordezkaritza orekatua dago aurten. Zeramika lantzen duten bost eskulangile izango dira eta larrugintzan eta zurgintzan diharduten launa. Oihalgintzako bi artisau, eta beste horrenbeste kosmetikan, bisuterian, jostailugintzan eta artean dihardutenak. Eta ez ditzagun ahaztu lore lehorrekin eta beirarekin lan egiten dutenak. Eta, ezbairik gabe, bilbotarrekin hutsik egingo ez dutenak nekazaritzako elikagaien arloan dihardutenak izango dira; hiru saltoki izango dituzte, bertaratzen direnen gozamenerako.\nArbaso irabazi-asmorik gabeko elkartea da, izaera sozialekotzat hartua, euskal artisautza tradizional eta garaikidea sustatzera bideratua, eta jarduera-eremu Euskal Herria duena. Euskal Herri osoko eskulangileen ehun lantegi inguru biltzen ditu elkarteak.


/ Zerbitzuak / Emaize 3.0\nNori zuzendua: hezkuntza-eragileei, familiei, Lehen eta Bigarren Hezkuntzako ikasleei eta abarri.\nKomunikaziorako teknologia digitalek (Internet, sare sozialak, WhatsApp…) gure burua erakusteko, komunikatzeko, harremanak egiteko eta emakume zein gizon gisa gure identitatea eraikitzeko modua eraldatu dute. Mundu digitalari ere arreta egin beharrean gaude gaur egun, sexuak eta horien arteko harremanak jorratu nahi baditugu.\nEmaize 3.0 proiektuak prestakuntza-jarduerak proposatzen dizkie gizarte-eragile eta familiei, aro digitaleko hezkuntza-erronkei aurre egitea ahalbidetuko dien tresnak eskaintzeko asmoz.\nTeknologia berrietan oinarritutako proiektua izan arren, giza-faktorea lehenesten dugu. Hori bai, mundu digitalak eskaintzen dituen aukerak ditugu abiapuntu.\nIkuspegi horretatik abiatuta, “EnredA2” programan parte hartzen dugu 2014az geroztik, Sexagerian-ekin batera.\nOndorengo gaiei buruzko hezkuntza-moduluak ere eskaintzen ditugu:\n“Sexualitate digitalak”. Eragileentzako prestakuntza, online.\n“Ni sexuala, ni digitala”. Lehen eta Bigarren Hezkuntzako, irakasleei, ikasleei eta horien familiei zuzendua.\nInformazio gehiago, programa jakin baten inguruko txostena edo proiektu zehatz baterako aurrekontua eskatu nahi baduzue, jar zaitezte harremanetan Prestakuntza lantaldearekin.\nKontsultatu gure zerbitzu guztiak\nSexuen heziketa kalitatez garatu eta eskaini nahi duten ikastetxe zein elkarteentzat. Gehiago jakiteko\nSexualitateak lantzeko tresnak behar eta nahi dituzten gizarte-eragileentzat. Gehiago jakiteko\nEgoera jakin batzuei (hezkuntzan, elkarteen munduan…) aurre egiteko orduan zalantza pertsonal edo profesionalak dituztenentzat. Gehiago jakiteko\nSexuaren edo bikote-harremanen alorretan zailtasun jakin batzuei aurre egiteko laguntza behar duten pertsona eta bikoteentzat. Gehiago jakiteko\nEta horrez gain...\nSexologiatik abiatuta teknologia berrietan trebatu eta aro digitaleko hezkuntza-erronkei aurre egiteko tresnak eduki nahi dituztenentzat.Gehiago jakiteko


Euskal Herrian 4.000.000 dosi behar dira talde-immunitatea lortzeko\nZubia: "Euskal Herrian 4.000.000 dosi behar dira talde-immunitatea lortzeko"\nDonostia Ospitaleko medikuak Euskadi Irratian azaldu duenez, gaur pandemiarekin amaitzeko "urrats txikia" eman da. Egonkortze tarte batean gaude, baina datuak altuak dira oraindik.\nFelix Zubia, Donostia Ospitaleko medikua. Artxiboko argazkia: EITB Media\nCovid-19aren aldaera britainiar berriarekin kutsatutako kasuak topatu dituzte Europan\nTxertoa jartzeko anbulatoriotik pasatzea eskatzen duten gutun faltsuak agertu dira\nZubia: 'Txertaketa lehen pausoa da, irtenbidea ikusteak ilusioa egiten du'\nCovid-19ari aurre egiteko txertoa Euskal Herrira iritsi da jada, eta Eusko Jaurlaritzako Osasun Sailak Gasteizko Ajuria zahar-etxean, Elorrioko laguntza zentroan eta Hondarribiko Caser Betharram zahar-etxean hasi du covid-19aren aurkako txertaketa kanpaina. Nafarroan, berriz, Iruñeko El Vergel egoitzan ekin diote txertaketari.\nIldo horretatik, Felix Zubia Donostia Ospitaleko zainketa intentsiboetako unitateko medikuak txertaketa kanpainari buruzko argipenak eman ditu igande honetan Euskadi Irratiko Osasun Etxea saioan. Bere esanetan, Euskal Herrian 4.000.000 dosi behar dira gaitzaren aurkako talde-immunitatea lortzeko; izan ere, herritarren % 60k edo % 70ek hartu beharko lukete txertoa, guztira 2.000.000 herritar inguruk, eta gogoan izan behar da pertsona bakoitzak bi dosi hartu behar dituela, hiru asteko tartearekin.\nTxertoari esker, gaur pandemiarekin amaitzeko "urrats txikia" eman dela nabarmendu du medikuak. Une honetan, egonkortze tarte batean gaude, baina datuak altuak dira oraindik; 300 kasu inguru 100.000 biztanleko eta 15 eguneko. Gaitza kontrolpean izateko gomendatutakoa baino sei aldiz handiagoa da kopuru hori, eta joan den astean 100 heriotza baino gehiago izan ziren Hego Euskal Herrian.\nZubiak azaldu duenez, Gabonetan izandako kutsatzeak bi asteren buruan izango dute isla ospitaleetan. Izan ere, kasuak 5-7 egunetara igoko lirateke, eta okertzea 15 egunetara gertatzen denez, ospitaleratzeak bi aste barru hasiko lirateke nabarmentzen. Hortaz, hemendik hiruzpalau egunetara atzemango dugu egun hauetako bileren ondorioz kasuak asko igo diren edo ez.\nDonostia Ospitaleko medikuak nabarmendu duenez, txerto guztiek dute helburu bera; defentsak sortzea. Arriskutsua ez den gaitzaren zatitxo bat erabiltzen da horretarako. Ondorioz, birusa hiltzeko gai izango liratekeen antigorputzak eta zelulak sortzen ditu gorputzak. Horrela, noizbait kutsatuko bagina defentsak sortuta egongo lirateke, eta gorputzak ez luke birusa garatzen utziko edo ez luke gorputzean sartzen utziko, hori oraindik argitu gabe dago.\nTestuinguru horretan, egoiliarrak zaurgarriagoak direlako eta gaitzak haiei gogorrago erasaten dielako erabaki da txertaketa kanpaina zahar-etxeetan hastea. Izan ere, birusa zahar-etxeetan sartzen denean oso zaila izaten da egoera kontrolatzea, gaitza oso azkar zabaltzen delako. Gainera, pertsona hauen hilkortasun-tasa oso altua da.\nTxagorritxu Ospitalea albisteak 2022


Geltoki aldaketak izango dira bihar Aizarnazabalgo II. Duatloia dela eta - Uztarria (Azpeitia)\nAizarnazabalgo II. Duatloia jokatuko da bihar, apirilak 22, eta hori dela eta autobus geltokietan aldaketak egongo dira. Honako autobus lineak izango dituzte aldaketak: Azkoitia-Donostia (UK01), Azkoitia-Zarautz (UK03) eta Zumaia-Zumarraga (UK06).\nAzkoitia-Donostia autobus linean, Azkoititik 14:45ean, 15:45ean eta 17:45ean irteten diren autobusek ez dute geltokirik izango Iraetan, Iraetako geltokian, Arroaerrekan eta Arroabehean.\nAzkoitia eta Zarautz arteko autobus lineari dagokionean, Zarautztik 16:05 irteten den zerbitzuak geltoki bakarra egingo du, San Pelaion, hain zuzen. Ibilbidea autopistaz izango denez, bertan behera gelditzen dira Gurutze Gorriko, Argiko, Meagaseko, Oikiako bidegurutzeko eta Aizarnabalgo hiru geltokiak.\nZumaia-Zumarraga linean, berriz, Zumarragako ospitaletik 15:10ean eta 16:10ean irteten diren zerbitzuak Zestoaraino iritsiko dira, ez dira Iraeta eta Zumaiaraino iritsiko. Horrez gain, aldaketak izango dira Zumaiatik abiatzen diren autobus zerbitzuetan. Hala, berez Zumaiatik 16:45ean eta 17:45ean irteten diren zerbitzuek, bihar Zestoan izango dute abiapuntua 17:00etan eta 18:00etan, eta ez Zumaian.


Manipulazioa ala eragina? - HARANTZAGO\nManipulazioa ala eragina?\nHARANTZAGO | 2018-12-18 21:35\nAskotan Harreman Publikoen inguruko irudi globala, gehienbat, publizitatean edota komunikazioaren arloetan lan egiten ez dutenen ikuspegia, negatiboa izan ohi da. Azken finean, “manipulazio” hitzak duen eragin negatiboa entzutea nahiko ohikoa da edota hurrengo irudi txarreko isladaren esaldiak entzutea ez da haien arraroa:\n-“Hedabideek jendea manipulatu baino ez dute egiten”\n-”Harreman Publikoetan lan egiten duzu? Zein diskotekan?”\n-”Harreman Publikoko sailean lan egiteko famatua izan behar zara ezta?!\nSeguru aski, esaldi hauen jada entzun egin dituzula eta, besteak beste, manipulazioa eta Harreman Publikoak batera lotzen baitituzte pertsona orok. Hala ere, komunikazioaren hainbat arloetan lan egiten duen eta, besteak beste, hizkuntzalaria den Noam Chomsky-k masak kontrolatzeko hedabideen bidez manipulatzeko 10 estrategia garatu egin zituen. Kasu honetan, eta blog honetan jada aipatu egin dugun iritzi publikoaren zein masen kontrolaren garrantzia azpimarratzeko balio zaigu.\nLehenengo bi puntuak, distrakzio teknika eta arazoak-irtenbideak sortzeko teknikak lotu ahal ditugu, no alde batetik gure helburua lortzeko distrakzio elementuak erabiltzea ohikoa da eta, gainera, kontzienteki arazo bat sortu, hori bai, irtenbidea zein den jada jakinda, Harreman Publikoko kideen eginkizuna da. Hala ere, kasu honetan etika arazoak edukiko zituzten askok eta jokaera zikinatzat definituko zuten beste askok.\nBestetik, Chomsky-k aipatutako bi estrategia daude baita-ere, izan ere, estrategia hauen erabilera “etikoagotzat” jo dezakegu, kontuan hartuz pertsona bakoitzaren etika eta balio moralak desberdinak direla jakinda. Estrategia hauek denborarekin dute erlazioa, “Pixkanakoa” eta “Atzerapena” hitz gakoak baitira, hau da, aldaketa bat lortzeko pixkanaka-pixkanaka aldaketa txikiak eginez gero masen iritzi zein jarrerak aldatzea ekarriko du baina jendea ia konturatu barik. Horrez gain, etorkizunean egingo en aldaketa dela esanda eta gizartean hain zabaldua dagoen geroko-uztea edota Procrastination horrekin jolastuz gero, aldaketa urrun ikustean ez dira kontrako iritzi hain erradikalan egongo. Gainera, konturatzerakoan jada hainbesteko denbora pasa eta gero jada aldaketa barneratuta egongo da-eta.\nHedabideak kontrolatze beste 3-4 estrategietan hitz gakoak aztertuz gero, hitz batekin labur ditzakegu: “Ez-jakintasuna”. Hau da, ez-jakinak diren pertsonengan sor daitekeen eragina askoz ere handiagoa izango da, informatua eta iritzi-propio sendoa sortuta duen batengan baino. Izan ere, ez-jakintasunaz baliatzea aspaldiko kontua da, non Elizak zein alderdi politikoak jendearen kaskarkeriaz baliatu egin diren, eta, gizartean jakintzaren aldeko jarrera zabaltzen doan arren, zoritxarrez, zenbait pertsonengan, oraindik ere, kontrola nabaria da.\nAmaitzeko, 10 estrategien analisian alde emozionalaren garrantzia azpimarratua ikusten da, non masak kontrolatzeko pertsonen emozioetan eraginez gero, Chomsky-eren esanetan hau lortzeko aukera ematen digun: “...publikoaren inkontzienteko ateak zabaltzen laguntzen du ideiak, nahiak eta beldurrak ezartzeko edota zenbait jokabide eragiteko.”.\nBeraz, jendearen iritzietan eragitea lortzen dugunean, manipulazioa formularen parte da baita ere?


Bidali zure curriculum vitae – ANIMSA\nBidali zure curriculum vitae (Página actual)\nBidali zure CV (Página actual)\nANIMSAN LAN EGIN NAHI DUZU?\nGure profesionalen taldean sartu nahi duzu?\nBete ezazu jarraian ageri den formularioa. Zure datuak gure lan-poltsan sartuko ditugu.\nIFZ, IFK edo AIZ\nBizi zaren herria\n1. telefonoa (*)\nZure e-posta (*):\nZer lanpostu interesatzen zaizu? (*)\nZer ikasketa-maila duzu? (*)\nZein da zure ikasketen espezialitatea? (*)\nNolako esperientzia profesionala duzu interesatzen zaizun lanpostuari lotutakoa? (*)\nBat ere ezUrte batetik beherakoa1 eta 2 urte artekoa3 eta 5 urte artekoa5 eta 10 urte artekoa10 urtetik gorakoa\nTratamenduaren Arduraduna: Asociación Navarra de Informática Municipal SA (ANIMSA) Armada etorb. 2, 8. solairua 31002 Iruña (Nafarroa) / Helburua: Izen-emateak kudeatzea, bertaratzeak kontrolatzea eta jardunaldiei lotutako informazioa bidaltzea. / Legitimazioa: Interesatutako pertsonaren baimena (6.1.a) / Hartzaileak: datuak ez dira lagako, legeak behartu ezean. / Eskubideak: datuak eskuratu, zuzendu, ezabatu eta eramatea eta haien tratamendua mugatu eta haren aurka egitea egokitzat jotzen denean, Arduradunaren aurrean. / HEMEN duzu eskura informazio gehigarria.


otsaila 2011 – Tropela.eus bloga\nSegundo bat nahikoa denean\nTxirrindularitza zaleok –adin batetik aurrerakoek bereziki- gogoan dugu Abraham Olanok ez zuela 1996ko Giroko erlojupeko luzea eta gero maglia arrosa eskuratu segundo bakarrarengatik. Baina segundo bateko aldearekin jarri zen lider hurrengo egunean, Mortirolo etaparen atarian. Poza eta tristura. Tristura eta poza segundo baten bueltan.\nPosted byRaul Perez 2011/02/25 2011/02/27 Posted inBeste lasterketak,EuskaldunakEtiketak: Lepheimer,Markel Irizar,Van den BroeckUtzi iruzkina Segundo bat nahikoa denean bidalketan\nTxirrindulariak sultanen artean\nApurka apurka gerturatzen ari dira denboraldiko lehen erronka nagusiak, hala nola, Paris-Niza edo Milano-San Remo, baina bitartean txirrindularitza zaleok beste probei bistadizoa bota ohi diegu, haietako batzuei, jakinminak jota. Horren adierazgarri Robert Gesinkek irabazi berri duen Omaneko Tourra.\nPosted byRaul Perez 2011/02/23 2011/03/03 Posted inBeste lasterketakEtiketak: Contador,Igor Gonzalez de Galdeano,Mikel AstarlozaUtzi iruzkina Txirrindulariak sultanen artean bidalketan\nGaldeanori Twitter bidez eginiko elkarrizketa Contadorren ebazpenaren inguruan\nGaur Twitter bidez Igor Gonzalez de Galdeanori Contadorren ebazpenaren inguruan galdetu diot eta azkenean elkarrizketa bat izatea lortu dut. Zuekin elkarbanatu nahiko nuke Euskaltel-Euskadiko zuzendariak esandakoak. Guztia Igorren ondorengo tweet honekin hasi da: Valverde: “Contadorrentzat justizia eguna da, baina injustizia besteontzat” Orduan ez dut zalantzarik izan bere iritziaz galdetzeko eta horrela sortu da elkarrizketa:\nPosted byIosu Garate Artetxe 2011/02/16 Posted inDopin auziak,Euskaldunak,TxirrindulariakEtiketak: Contador,Igor Gonzalez de Galdeano,Mikel Astarloza4 erantzun Galdeanori Twitter bidez eginiko elkarrizketa Contadorren ebazpenaren inguruan sarreran\n“Ingurukoek” Contador errugabe izango dela agindu dute\nEz lehen txostenak ez eta bigarrenak (nire aburuz azken hau) ez dute errugabe jo Contador, inguruko medio edo pertsonai boteretsuek baizik. Hala da jaun andreok sinistu ala ez. Isil isilik zen Pintoko txirrindularia Mallorcako Palma Arenan bere entrenamendu saioak egiten aurtengo urtean errepidean lehiatzen aritzeko asmoari jarraituz. Orduan jakin genuen Espainiako Txirrindulari Federazioak urtebeteko zigor […]\nPosted byEgoitz 2011/02/15 2011/02/15 Posted inDopin auziakEtiketak: Colò,Contador22 erantzun “Ingurukoek” Contador errugabe izango dela agindu dute sarreran\nBeste behin ere zalaparta dugu txirrindularitza munduan. Oraingoan, “pinganillo” edo irrati emisoreen inguruko eztabaida da txirrindulari, talde, antolatzaile eta UCI bera berriro ere borrokan jarri dituena. Eztabaida ongi uler dadin, motzean azaltzen saiatuko naiz nola erabiltzen diren irrati emisoreak txirrindulari lasterketetan. Alde batetik, lasterketa guztietan “Radio Tour” (edo “Radio Vuelta” etab.) deitu ohi zaiona izaten […]\nPosted byEneko Garate 2011/02/09 2011/02/10 Posted inIritzia,Teknologia berriak,TxirrindularitzaEtiketak: AIGCP,ASO,Jonathan Vaughters,Manolo Saiz,Philippe Gilbert,Prudhomme,UCI,Xabier Artetxe9 erantzun Teknologia berriek ere zalaparta sortzen dute txirrindularitzan sarreran\nOslotik L’Alpe d’Huezera, Donostiatik igarota\nLance Armstrong erretiratu egin da. Edo hobeto esanda, AEBetako lasterketa batzuetan baino ez du parte hartuko aurrerantzean. Tourra, klasiko handiak eta abar bukatu dira. Kitto. Nahiko oharkabe joan da Armstrong, baina txirrindularitza zale gehienontzat joan den urteko Tourra eta gero erretiratu zen, orduan iragarri zuelako Europan ez zela berriz ere lehiatuko. Haren jaioterritik milaka kilometrora […]\nPosted byRaul Perez 2011/02/06 2011/02/13 Posted inTxirrindulariakEtiketak: Armstrong,Joseba Beloki,Pantani,Ullrich4 erantzun Oslotik L’Alpe d’Huezera, Donostiatik igarota sarreran\nEspainiako Itzulia Euskal Herrian\nAskok jada jakingo duzuenez 2011ko Vuelta-ko nobedade bat Euskal Herrian etapa batzuk jokatuko direla izango da. Orain dela 33 urte ez zela Euskal Autonomia Erkidegotik pasatzen Espainiako itzulia. Azken aldiz igaro zenean etapa bertan behera geratu behar izan zen jende talde batek ez ziolako tropelari aurrera egiten utzi Durango ingurutik. Amaiera eman goizeko sektore horri […]\nPosted byPiban 2011/02/02 2011/02/09 Posted inEspainiako Vuelta,Euskal selekzioa,Txirrindularitza,Zaleak3 erantzun Espainiako Itzulia Euskal Herrian sarreran